text:
του κράτους μέλους καταγωγής και τη νομοθεσία της πρώην Γιουγκοσλαβικής Δημοκρατίας της Μακεδονίας. Πριν από την αποστολή των μελών της ομάδας, η πρώην Γιουγκοσλαβική Δημοκρατία της Μακεδονίας κοινοποιεί στον Οργανισμό τα υπηρεσιακά όπλα, τα πυρομαχικά και τον εξοπλισμό που επιτρέπονται, καθώς και το σχετικό νομικό πλαίσιο και τους όρους χρησιμοποίησής τους.
 6. Κατά την εκτέλεση των καθηκόντων τους και την άσκηση των αρμοδιοτήτων τους, τα μέλη της ομάδας, δύνανται να κάνουν χρήση βίας, συμπεριλαμβανομένης της χρήσης υπηρεσιακών όπλων, πυρομαχικών και εξοπλισμού, με τη συγκατάθεση του κράτους μέλους καταγωγής και της πρώην Γιουγκοσλαβικής Δημοκρατίας της Μακεδονίας, παρουσία συνοριοφυλάκων ή λοιπού σχετικού προσωπικού της πρώην Γιουγκοσλαβικής Δημοκρατίας της Μακεδονίας και σύμφωνα με την εθνική νομοθεσία της πρώην Γιουγκοσλαβικής Δημοκρατίας της Μακεδονίας. Η πρώην Γιουγκοσλαβική Δημοκρατία της Μακεδονίας δύναται να εξουσιοδοτεί μέλη της ομάδας να κάνουν χρήση βίας απουσία συνοριοφυλάκων ή λοιπού σχετικού προσωπικού της πρώην Γιουγκοσλαβικής Δημοκρατίας της Μακεδονίας. Πριν από την αποστολή των μελών της ομάδας, η πρώην Γιουγκοσλαβική Δημοκρατία της Μακεδονίας κοινοποιεί στον Οργανισμό πληροφορίες για την επιτρεπτή χρήση σωματικής βίας και μέσων εξαναγκασμού, καθώς και για τους όρους χρησιμοποίησής τους.
 7.Πριν από την αποστολή των μελών της ομάδας, η πρώην Γιουγκοσλαβική Δημοκρατία της Μακεδονίας ενημερώνει τον Οργανισμό σχετικά με τις εθνικές βάσεις δεδομένων στις οποίες δύνανται να έχουν πρόσβαση. Η πρόσβαση αυτή πραγματοποιείται σύμφωνα με την εθνική νομοθεσία της πρώην Γιουγκοσλαβικής Δημοκρατίας της Μακεδονίας.
 Οι εθνικές βάσεις δεδομένων είναι προσβάσιμες μόνο από πρόσωπα εξουσιοδοτημένα από την πρώην Γιουγκοσλαβική Δημοκρατία της Μακεδονίας, οι οποίοι διαθέτουν άδεια πρόσβασης στις αντίστοιχες εθνικές βάσεις δεδομένων.
 Η πρώην Γιουγκοσλαβική Δημοκρατία της Μακεδονίας μπορεί να επιτρέψει την ανταλλαγή δεδομένων από τις εθνικές της βάσεις δεδομένων με μέλη της ομάδας, αν είναι αναγκαίο για την επίτευξη των επιχειρησιακών στόχων που καθορίζονται στο επιχειρησιακό σχέδιο και για επιχειρήσεις επιστροφής.
 Άρθρο 6
 Αναστολή και τερματισμός της δράσης
 1. Ο εκτελεστικός διευθυντής του Οργανισμού δύναται να αναστείλει ή να διακόψει τη δράση, αφού ενημερώσει γραπτώς την πρώην Γιουγκοσλαβική Δημοκρατία της Μακεδονίας, εφόσον οι διατάξεις της παρούσας συμφωνίας ή του επιχειρησιακού σχεδίου δεν τηρούνται από την πρώην Γιουγκοσλαβική Δημοκρατία της Μακεδονίας. Ο εκτελεστικός διευθυντής κοινοποιεί στην πρώην Γιουγκοσλαβική Δημοκρατία της Μακεδονίας τους σχετικούς λόγους.
 2. Η πρώην Γιουγκοσλαβική Δημοκρατία της Μακεδονίας δύναται να αναστείλει ή να διακόψει τη δράση, αφού ενημερώσει γραπτώς τον Οργανισμό, σε περίπτωση που οι διατάξεις της παρούσας συμφωνίας ή του επιχειρησιακού σχεδίου δεν τηρούνται από τον Οργανισμό ή από τα συμμετέχοντα κράτη μέλη. Η πρώην Γιουγκοσλαβική Δημοκρατία της Μακεδονίας κοινοποιεί στον Οργανισμό τους σχετικούς λόγους.
 3. Ειδικότερα, ο εκτελεστικός διευθυντής του Οργανισμού ή η πρώην Γιουγκοσλαβική Δημοκρατία της Μακεδονίας δύναται να αναστείλει ή να διακόψει τη δράση σε περιπτώσεις παραβίασης των θεμελιωδών δικαιωμάτων, της αρχής της μη επαναπροώθησης ή κανόνα περί προστασίας των δεδομένων.
 4. Η διακοπή της δράσης δεν θίγει τα δικαιώματα ή τις υποχρεώσεις που προκύπτουν από την εφαρμογή της παρούσας συμφωνίας ή του επιχειρησιακού σχεδίου πριν από τη διακοπή.
 Άρθρο 7
 Προνόμια και ασυλίες των μελών της ομάδας
 1. Τα προνόμια και οι ασυλίες που χορηγούνται στα μέλη ομάδας του Οργανισμού έχουν στόχο


text:
να διασφαλίσουν την επιτυχή άσκηση των υπηρεσιακών τους καθηκόντων κατά τη διάρκεια των δράσεων που εκτελούνται σύμφωνα με το επιχειρησιακό σχέδιο, στο έδαφος της πρώην Γιουγκοσλαβικής Δημοκρατίας της Μακεδονίας.
 2. Τα έγγραφα, η αλληλογραφία και η περιουσία των μελών της ομάδας είναι απαραβίαστα, εκτός από την περίπτωση των εκτελεστικών μέτρων τα οποία επιτρέπονται δυνάμει της παραγράφου 8.
 3. Τα μέλη της ομάδας χαίρουν ασυλίας όσον αφορά την ποινική δικαιοδοσία της πρώην Γιουγκοσλαβικής Δημοκρατίας της Μακεδονίας για όλες τις πράξεις που τέλεσαν κατά την άσκηση των υπηρεσιακών τους καθηκόντων τους στο πλαίσιο δράσεων που εκτελέστηκαν σύμφωνα με το επιχειρησιακό σχέδιο.
 Σε περίπτωση που μέλος της ομάδας κατηγορείται ότι διέπραξε ποινικό αδίκημα, ο εκτελεστικός διευθυντής του Οργανισμού και η αρμόδια αρχή του κράτους μέλους καταγωγής ενημερώνονται αμέσως σχετικά. Προτού κινηθεί διαδικασία ενώπιον του δικαστηρίου, ο εκτελεστικός διευθυντής του Οργανισμού, μετά από επισταμένη εξέταση τυχόν παρατηρήσεων της αρμόδιας αρχής του κράτους μέλους καταγωγής και των αρμόδιων αρχών της πρώην Γιουγκοσλαβικής Δημοκρατίας της Μακεδονίας, πιστοποιεί ενώπιον της αρμόδιας δικαστικής αρχής της πρώην Γιουγκοσλαβικής Δημοκρατίας της Μακεδονίας αν η συγκεκριμένη πράξη τελέσθηκε ή όχι κατά την άσκηση των υπηρεσιακών καθηκόντων του εμπλεκομένου στο πλαίσιο δράσεων που εκτελέστηκαν σύμφωνα με το επιχειρησιακό σχέδιο. Όσο εκκρεμεί η εν λόγω πιστοποίηση, ο Οργανισμός και το κράτος μέλος καταγωγής απέχουν από τη λήψη οποιουδήποτε μέτρου ενδέχεται να διακυβεύσει την ενδεχόμενη μεταγενέστερη ποινική δίωξη του μέλους της ομάδας από τις αρμόδιες αρχές της πρώην Γιουγκοσλαβικής Δημοκρατίας της Μακεδονίας.
 Εάν η πράξη τελέστηκε κατά την άσκηση υπηρεσιακών καθηκόντων στο πλαίσιο των δράσεων που υλοποιήθηκαν σύμφωνα με το επιχειρησιακό σχέδιο, δεν κινείται διαδικασία. Εάν η πράξη δεν τελέστηκε κατά την άσκηση υπηρεσιακών καθηκόντων στο πλαίσιο των δράσεων που υλοποιήθηκαν σύμφωνα με το επιχειρησιακό σχέδιο, η διαδικασία μπορεί να συνεχιστεί. Η πιστοποίηση από τον εκτελεστικό διευθυντή του Οργανισμού είναι δεσμευτική για τις αρχές της πρώην Γιουγκοσλαβικής Δημοκρατίας της Μακεδονίας.
 Τα προνόμια που χορηγούνται στα μέλη της ομάδας και η ασυλία όσον αφορά την ποινική δικαιοδοσία της πρώην Γιουγκοσλαβικής Δημοκρατίας της Μακεδονίας δεν συνεπάγονται εξαίρεσή τους από τη δικαιοδοσία του κράτους μέλους καταγωγής.
 4. Τα μέλη της ομάδας χαίρουν ασυλίας όσον αφορά την αστική και διοικητική δικαιοδοσία της πρώην Γιουγκοσλαβικής Δημοκρατίας της Μακεδονίας για όλες τις πράξεις που τέλεσαν κατά την άσκηση των υπηρεσιακών τους καθηκόντων τους στο πλαίσιο δράσεων που εκτελέστηκαν σύμφωνα με το επιχειρησιακό σχέδιο.
 Σε περίπτωση που εγείρεται αγωγή για αστική υπόθεση κατά των μελών της ομάδας ενώπιον δικαστηρίου της πρώην Γιουγκοσλαβικής Δημοκρατίας της Μακεδονίας, ο εκτελεστικός διευθυντής του Οργανισμού και η αρμόδια αρχή του κράτους μέλους καταγωγής ενημερώνονται αμέσως σχετικά. Προτού κινηθεί διαδικασία ενώπιον του δικαστηρίου, ο εκτελεστικός διευθυντής, μετά από επισταμένη εξέταση τυχόν παρατηρήσεων της αρμόδιας αρχής του κράτους μέλους καταγωγής και της αρμόδια αρχής της πρώην Γιουγκοσλαβικής Δημοκρατίας της Μακεδονίας, πιστοποιεί ενώπιον της αρμόδιας δικαστικής αρχής της πρώην Γιουγκοσλαβικής Δημοκρατίας της Μακεδονίας αν η συγκεκριμένη πράξη τελέσθηκε ή όχι από μέλη της ομάδας κατά την άσκηση των υπηρεσιακών καθηκόντων τους στο πλαίσιο δράσεων που εκτελέστηκαν σύμφωνα με το επιχειρησιακό σχέδιο.
 Εάν η πράξη τελέστηκε κατά την άσκηση υπηρεσιακών

type: legislation

jurisdiction: EU


text:
καθηκόντων στο πλαίσιο των δράσεων που υλοποιήθηκαν σύμφωνα με το επιχειρησιακό σχέδιο, δεν κινείται διαδικασία. Εάν η πράξη δεν τελέστηκε κατά την άσκηση υπηρεσιακών καθηκόντων στο πλαίσιο των δράσεων που υλοποιήθηκαν σύμφωνα με το επιχειρησιακό σχέδιο, η διαδικασία μπορεί να συνεχιστεί. Η πιστοποίηση από τον εκτελεστικό διευθυντή του Οργανισμού είναι δεσμευτική για τις αρχές της πρώην Γιουγκοσλαβικής Δημοκρατίας της Μακεδονίας.
 Τα μέλη της ομάδας κατά των οποίων κινείται διαδικασία δεν δικαιούνται να επικαλεσθούν ασυλία όσον αφορά τη δικαιοδοσία σε σχέση με οποιαδήποτε ανταγωγή συνδέεται άμεσα με την αρχική αγωγή.
 5. Η ασυλία των μελών της ομάδας όσον αφορά την ποινική, αστική και διοικητική δικαιοδοσία της πρώην Γιουγκοσλαβικής Δημοκρατίας της Μακεδονίας σύμφωνα με τις παραγράφους 3 και 4 του παρόντος άρθρου μπορεί να αρθεί από το κράτος μέλος καταγωγής, ανάλογα με την περίπτωση. Η εν λόγω άρση της ασυλίας πρέπει πάντοτε να είναι ρητή.
 6. Τα μέλη της ομάδας δεν υποχρεούνται να καταθέτουν ως μάρτυρες.
 7. Σε περίπτωση ζημίας που προκαλείται από μέλος της ομάδας κατά την άσκηση των επίσημων καθηκόντων του στο πλαίσιο δράσεων που εκτελούνται σύμφωνα με το επιχειρησιακό σχέδιο, η πρώην Γιουγκοσλαβική Δημοκρατία της Μακεδονίας είναι υπεύθυνη για οποιαδήποτε ζημία.
 Σε περίπτωση ζημίας που προκαλείται από βαριά αμέλεια ή εκούσια παράβαση καθήκοντος ή εάν η πράξη δεν τελέσθηκε κατά την άσκηση επίσημων καθηκόντων μέλους της ομάδας από συμμετέχον κράτος μέλος, η πρώην Γιουγκοσλαβική Δημοκρατία της Μακεδονίας μπορεί να ζητήσει, μέσω του εκτελεστικού διευθυντή του Οργανισμού, την καταβολή αποζημίωσης από το οικείο συμμετέχον κράτος μέλος.
 Σε περίπτωση ζημίας που προκαλείται από βαριά αμέλεια ή εκούσια παράβαση καθήκοντος ή εάν η πράξη δεν τελέσθηκε κατά την άσκηση επίσημων καθηκόντων μέλους της ομάδας που είναι μέλος του προσωπικού του Οργανισμού, η πρώην Γιουγκοσλαβική Δημοκρατία της Μακεδονίας μπορεί να ζητήσει την καταβολή αποζημίωσης από τον Οργανισμό.
 8. Δεν είναι δυνατή η λήψη εκτελεστικών μέτρων κατά των μελών της ομάδας, εκτός από την περίπτωση που ασκείται αγωγή εναντίον τους για αστική υπόθεση η οποία δεν συνδέεται με τα υπηρεσιακά καθήκοντά τους κατά τη διάρκεια των δράσεων που υλοποιούνται σύμφωνα με το επιχειρησιακό σχέδιο.
 Τα περιουσιακά στοιχεία των μελών της ομάδας, για τα οποία ο εκτελεστικός διευθυντής του Οργανισμού παρέχει πιστοποίηση ότι είναι αναγκαία για την εκπλήρωση των επίσημων καθηκόντων τους, δεν αποτελούν αντικείμενο κατάσχεσης κατ’ εφαρμογή δικαστικής απόφασης ή εντολής. Σε αστικές διαδικασίες, τα μέλη της ομάδας δεν υπόκεινται σε περιορισμούς της προσωπικής τους ελευθερίας ούτε σε άλλα αναγκαστικά μέτρα.
 9. Η ασυλία των μελών της ομάδας όσον αφορά τη δικαιοδοσία της πρώην Γιουγκοσλαβικής Δημοκρατίας της Μακεδονίας δεν συνεπάγεται εξαίρεσή τους από τη δικαιοδοσία των αντίστοιχων κρατών μελών καταγωγής.
 10. Τα μέλη της ομάδας, όσον αφορά τις υπηρεσίες που παρέχονται για τον Οργανισμό, εξαιρούνται από τις διατάξεις περί κοινωνικής ασφάλισης που ενδέχεται να ισχύουν στην πρώην Γιουγκοσλαβική Δημοκρατία της Μακεδονίας.
 11. Τα μέλη της ομάδας απαλλάσσονται από οιαδήποτε μορφή φορολόγησης, στην πρώην Γιουγκοσλαβική Δημοκρατία της Μακεδονίας, του μισθού και των εν γένει αποδοχών που λαμβάνουν από τον Οργανισμό ή από το κράτος μέλος καταγωγής τους, καθώς και τυχόν εισοδήματος που προέρχεται από πηγές


text:
εκτός της πρώην Γιουγκοσλαβικής Δημοκρατίας της Μακεδονίας.
 12. Η πρώην Γιουγκοσλαβική Δημοκρατία της Μακεδονίας επιτρέπει, σύμφωνα με τις ισχύουσες νομοθετικές και κανονιστικές διατάξεις, την είσοδο ειδών που προορίζονται για προσωπική χρήση των μελών της ομάδας και χορηγεί απαλλαγή, όσον αφορά τα εν λόγω είδη, από όλους τους τελωνειακούς δασμούς, φόρους και συναφείς επιβαρύνσεις εκτός από τα τέλη αποθήκευσης, μεταφοράς και συναφών υπηρεσιών. Η πρώην Γιουγκοσλαβική Δημοκρατία της Μακεδονίας επιτρέπει επίσης την εξαγωγή των ειδών αυτών.
 13. Οι προσωπικές αποσκευές των μελών της ομάδας δεν υπόκεινται σε επιθεώρηση, εκτός εάν υπάρχουν σοβαροί λόγοι ή εάν θεωρηθεί ότι περιέχουν είδη τα οποία δεν προορίζονται για προσωπική χρήση των μελών της ομάδας ή είδη των οποίων η εισαγωγή ή η εξαγωγή απαγορεύεται από το νόμο ή τα οποία υπόκεινται σε ρυθμίσεις περί καραντίνας της πρώην Γιουγκοσλαβικής Δημοκρατίας της Μακεδονίας. Επιθεώρηση των εν λόγω προσωπικών αποσκευών διενεργείται μόνον παρουσία των εμπλεκομένων μελών της ομάδας ή εξουσιοδοτημένου εκπροσώπου μελών της ομάδας.
 Άρθρο 8
 Έγγραφο διαπίστευσης
 1. Ο Οργανισμός, σε συνεργασία με την πρώην Γιουγκοσλαβική Δημοκρατία της Μακεδονίας, χορηγεί σε κάθε μέλος της ομάδας έγγραφο που έχει συνταχθεί στις επίσημες γλώσσες των μελών, με σκοπό τον προσδιορισμό της ταυτότητάς τους έναντι των εθνικών αρχών της πρώην Γιουγκοσλαβικής Δημοκρατίας της Μακεδονίας και ως απόδειξη ότι ο κάτοχος δικαιούται να εκτελεί τα καθήκοντα και να ασκεί τις αρμοδιότητες που αναφέρονται στο άρθρο 5 της παρούσας συμφωνίας και στο επιχειρησιακό σχέδιο. Στο έγγραφο περιλαμβάνονται τα ακόλουθα στοιχεία για κάθε μέλος: ονοματεπώνυμο και ιθαγένεια· αξίωμα ή τίτλος της θέσης· πρόσφατη ψηφιακή φωτογραφία και τα καθήκοντα που ανατίθενται προς εκτέλεση κατά την αποστολή.
 2. Το έγγραφο διαπίστευσής τους, σε συνδυασμό με έγκυρο ταξιδιωτικό έγγραφο, παρέχει στο μέλος της ομάδας πρόσβαση στην πρώην Γιουγκοσλαβική Δημοκρατία της Μακεδονίας χωρίς να χρειάζεται θεώρηση ή προηγούμενη έγκριση.
 3. Το έγγραφο διαπίστευσης επιστρέφεται στον Οργανισμό κατά το τέλος της δράσης.
 Άρθρο 9
 Θεμελιώδη δικαιώματα
 1. Κατά την εκτέλεση των καθηκόντων τους και την άσκηση των αρμοδιοτήτων τους, τα μέλη της ομάδας σέβονται πλήρως τα θεμελιώδη δικαιώματα και τις ελευθερίες, μεταξύ άλλων όσον αφορά την πρόσβαση στις διαδικασίες χορήγησης ασύλου, την ανθρώπινη αξιοπρέπεια, την απαγόρευση των βασανιστηρίων και της απάνθρωπης ή εξευτελιστικής μεταχείρισης, το δικαίωμα στην ελευθερία, την αρχή της μη επαναπροώθησης και την απαγόρευση των ομαδικών απελάσεων, τα δικαιώματα του παιδιού και το δικαίωμα στον σεβασμό της ιδιωτικής και οικογενειακής ζωής. Κατά την εκτέλεση των καθηκόντων τους και την άσκηση των αρμοδιοτήτων τους, τα μέλη δεν κάνουν αυθαίρετα διακρίσεις εις βάρος ατόμων λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας, γενετήσιου προσανατολισμού ή ταυτότητας φύλου. Τα μέτρα που επηρεάζουν τα θεμελιώδη δικαιώματα και τις ελευθερίες και τα οποία λαμβάνονται κατά την εκτέλεση των καθηκόντων τους και την άσκηση των αρμοδιοτήτων τους είναι ανάλογα προς τους επιδιωκόμενους από αυτά τα μέτρα στόχους και σέβονται την ουσία αυτών των θεμελιωδών δικαιωμάτων και ελευθεριών.
 2. Κάθε μέρος διαθέτει μηχανισμό καταγγελιών σε περίπτωση εικαζόμενης παραβίασης των θεμελιωδών δικαιωμάτων που διαπράττεται από το προσωπικό του κατά την εκτέλεση των επίσημων καθηκόντων του κατά τη διάρκεια κοινής επιχείρησης, ταχείας


text:
επέμβασης στα σύνορα ή επιχείρησης επιστροφής που εκτελούνται δυνάμει της παρούσας συμφωνίας.
 Άρθρο 10
 Επεξεργασία δεδομένων προσωπικού χαρακτήρα
 1. Η επεξεργασία δεδομένων προσωπικού χαρακτήρα πραγματοποιείται μόνον εφόσον είναι αναγκαία για την εκτέλεση της παρούσας συμφωνίας από την πρώην Γιουγκοσλαβική Δημοκρατία της Μακεδονίας, τον Οργανισμό ή από συμμετέχοντα κράτη μέλη.
 2. Η επεξεργασία δεδομένων προσωπικού χαρακτήρα από την πρώην Γιουγκοσλαβική Δημοκρατία της Μακεδονίας διέπεται από την εθνική της νομοθεσία.
 3. Η επεξεργασία δεδομένων προσωπικού χαρακτήρα για διοικητικούς σκοπούς από τον Οργανισμό και τα συμμετέχοντα κράτη μέλη, μεταξύ άλλων στην περίπτωση διαβίβασης δεδομένων προσωπικού χαρακτήρα προς την πρώην Γιουγκοσλαβική Δημοκρατία της Μακεδονίας, υπόκειται στον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών, στην οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών, στην απόφαση-πλαίσιο 2008/977/ΔΕΥ του Συμβουλίου, της 27ης Νοεμβρίου 2008, για την προστασία των δεδομένων προσωπικού χαρακτήρα που τυγχάνουν επεξεργασίας στο πλαίσιο της αστυνομικής και δικαστικής συνεργασίας σε ποινικές υποθέσεις και τα μέτρα που έχει λάβει ο Οργανισμός για την εφαρμογή του κανονισμού (ΕΚ) αριθ. 45/2001, όπως προβλέπεται στο άρθρο 45 παράγραφος 2 του κανονισμού (ΕΕ) 2016/1624.
 4. Στην περίπτωση που η επεξεργασία προϋποθέτει τη διαβίβαση δεδομένων προσωπικού χαρακτήρα, τα κράτη μέλη και ο Οργανισμός υποδεικνύουν κατά τον χρόνο της διαβίβασης δεδομένων προσωπικού χαρακτήρα προς την πρώην Γιουγκοσλαβική Δημοκρατία της Μακεδονίας, τυχόν περιορισμούς στην πρόσβαση ή στη χρήση, υπό γενικούς ή ειδικούς όρους, μεταξύ άλλων όσον αφορά τη διαβίβαση, τη διαγραφή ή την καταστροφή. Σε περίπτωση που η ανάγκη των περιορισμών αυτών καθίσταται πρόδηλη μετά τη διαβίβαση των δεδομένων προσωπικού χαρακτήρα, η πρώην Γιουγκοσλαβική Δημοκρατία της Μακεδονίας ενημερώνεται σχετικά.
 5. Τα δεδομένα προσωπικού χαρακτήρα που συλλέγονται για διοικητικούς σκοπούς κατά τη διάρκεια της δράσης, δύνανται να υποβληθούν σε επεξεργασία από τον Οργανισμό, τα συμμετέχοντα κράτη μέλη και την πρώην Γιουγκοσλαβική Δημοκρατία της Μακεδονίας σύμφωνα με την ισχύουσα νομοθεσία περί προστασίας δεδομένων.
 6. Ο Οργανισμός, τα συμμετέχοντα κράτη μέλη και η πρώην Γιουγκοσλαβική Δημοκρατία της Μακεδονίας συντάσσουν κοινή έκθεση σχετικά με την εφαρμογή των παραγράφων 1 έως 5 του παρόντος άρθρου μετά το πέρας κάθε δράσης. Η εν λόγω έκθεση διαβιβάζεται στον υπεύθυνο θεμελιωδών δικαιωμάτων και στον υπεύθυνο προστασίας δεδομένων του Οργανισμού, καθώς και στην αρμόδια αρχή για την προστασία των δεδομένων προσωπικού χαρακτήρα στην πρώην Γιουγκοσλαβική Δημοκρατία της Μακεδονίας. Ο υπεύθυνος θεμελιωδών δικαιωμάτων και ο υπεύθυνος προστασίας δεδομένων του Οργανισμού υποβάλλουν έκθεση στον εκτελεστικό διευθυντή του Οργανισμού.
 Άρθρο 11
 Διαφορές και ερμηνεία
 1. Κάθε ζήτημα που προκύπτει από την εφαρμογή της παρούσας συμφωνίας εξετάζεται από κοινού από τις αρμόδιες αρχές της πρώην Γιουγκοσλαβικής Δημοκρατίας της Μακεδονίας και από εκπροσώπους του Οργανισμού, οι οποίοι προβαίνουν σε διαβουλεύσεις με το κράτος μέλος ή με τα κράτη μέλη που συνορεύουν με την πρώην Γιουγκοσλαβική Δημοκρατία


text:
της Μακεδονίας.
 2. Εν απουσία πρότερης διευθέτησης, οι διαφορές επί της ερμηνείας ή της εφαρμογής της παρούσας συμφωνίας διευθετούνται αποκλειστικά με διαπραγμάτευση μεταξύ της πρώην Γιουγκοσλαβικής Δημοκρατίας της Μακεδονίας και της Ευρωπαϊκής Επιτροπής, η οποία προβαίνει σε διαβουλεύσεις με όλα τα κράτη μέλη που γειτονεύουν με την πρώην Γιουγκοσλαβική Δημοκρατία της Μακεδονίας.
 Άρθρο 12
 Έναρξη ισχύος, διάρκεια και καταγγελία της συμφωνίας
 1. Η παρούσα συμφωνία εγκρίνεται από τα μέρη σύμφωνα με τις εσωτερικές νομικές διαδικασίες τους.
 2. Η παρούσα συμφωνία αρχίζει να ισχύει την πρώτη ημέρα του δεύτερου μήνα που έπεται της ημερομηνίας κατά την οποία τα μέρη έχουν γνωστοποιήσει αμοιβαίως την ολοκλήρωση των εσωτερικών νομικών διαδικασιών που αναφέρονται στην παράγραφο 1.
 3. Η παρούσα συμφωνία συνάπτεται για απεριόριστο χρονικό διάστημα. Η συμφωνία δύναται να καταγγελθεί με γραπτή συμφωνία μεταξύ των μερών ή μονομερώς από οποιοδήποτε μέρος. Στην τελευταία αυτή περίπτωση, το μέρος που επιθυμεί να την καταγγείλει, απευθύνει γραπτώς σχετική κοινοποίηση στο άλλο μέρος διά της διπλωματικής οδού.
 Η καταγγελία παράγει αποτελέσματα την πρώτη ημέρα του δεύτερου μήνα που έπεται του μήνα αποστολής της κοινοποίησης.
 4. Η παρούσα συμφωνία δύναται να τροποποιηθεί ανά πάσα στιγμή με αμοιβαία έγγραφη συγκατάθεση των δύο μερών. Οι τροποποιήσεις αρχίζουν να ισχύουν σύμφωνα με την παράγραφο 1 του παρόντος άρθρου.
 5. Οι κοινοποιήσεις που γίνονται σύμφωνα με το παρόν άρθρο αποστέλλονται, στην περίπτωση της Ευρωπαϊκής Ένωσης, στη Γενική Γραμματεία του Συμβουλίου της Ευρωπαϊκής Ένωσης και, στην περίπτωση της πρώην Γιουγκοσλαβικής Δημοκρατίας της Μακεδονίας, στο Υπουργείο Εξωτερικών.
 Άρθρο 13
 Σχέσεις με άλλες συμφωνίες
 Η παρούσα συμφωνία δεν θίγει τα δικαιώματα και τις υποχρεώσεις των μερών που απορρέουν από άλλες διεθνείς συμφωνίες οι οποίες δεσμεύουν και τα δύο μέρη.
 Άρθρο 14
 Αρμόδιες αρχές για την εφαρμογή της συμφωνίας
 1. Η αρμόδια αρχή για την εφαρμογή της παρούσας συμφωνίας στην πρώην Γιουγκοσλαβική Δημοκρατία της Μακεδονίας είναι το Υπουργείο Εσωτερικών.
 2. Για την Ευρωπαϊκή Ένωση, αρμόδια αρχή για την εφαρμογή της παρούσας συμφωνίας είναι ο Οργανισμός.
 ΚΟΙΝΗ ΔΗΛΩΣΗ ΟΣΟΝ ΑΦΟΡΑ ΤΗΝ ΙΣΛΑΝΔΙΑ, ΤΗ ΝΟΡΒΗΓΙΑ, ΤΗΝ ΕΛΒΕΤΙΑ ΚΑΙ ΤΟ ΛΙΧΤΕΝΣΤΑΪΝ
 Τα συμβαλλόμενα μέρη σημειώνουν τη στενή σχέση που υπάρχει μεταξύ της Ευρωπαϊκής Ένωσης και της Νορβηγίας, της Ισλανδίας, της Ελβετίας και του Λιχτενστάιν, ιδίως δυνάμει των συμφωνιών της 18ης Μαΐου 1999 και της 26ης Οκτωβρίου 2004 σχετικά με τη σύνδεση των εν λόγω χωρών με τη θέση σε ισχύ, την εφαρμογή και την ανάπτυξη του κεκτημένου του Σένγκεν.
 Υπό τις συνθήκες αυτές, είναι ευκταίο οι αρχές της Νορβηγίας, της Ισλανδίας, της Ελβετίας και του Λιχτενστάιν, αφενός, και της πρώην Γιουγκοσλαβικής Δημοκρατίας της Μακεδονίας, αφετέρου, να συνάψουν, αμελλητί, διμερείς συμφωνίες με αντικείμενο δράσεις που εκτελούνται από τον Ευρωπαϊκό Οργανισμό Συνοριοφυλακής και Ακτοφυλακής στην πρώην Γιουγκοσλαβική Δημοκρατία της Μακεδονίας υπό όρους παρόμοιους με τους όρους της παρούσας συμφωνίας.
 ΚΟΙΝΗ ΔΗΛΩΣΗ
 Αμφότερα τα μέρη συμφωνούν ότι η αποχή από τη λήψη οποιουδήποτε μέτρου που ενδέχεται να διακυβεύσει ενδεχόμενη μεταγενέστερη ποινική δίωξη του μέλους της ομάδας από τις αρμόδιες αρχές του κράτους υποδοχής, συμπεριλαμβάνει την αποχή από την ενεργό διευκόλυνση της επιστροφής του εν λόγω μέλους της ομάδας από το θέατρο των επιχειρήσεων


text:
 Avis juridique important
 |
 51994PC0068(11)
 Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη θέσπιση ειδικού προγράμματος έρευνας, τεχνολογικής ανάπτυξης [και επίδειξης] στον τομέα των μη πυρηνικών μορφών ενέργειας - "Τεχνολογίες για την καθαρότερη και αποδοτικότερη παραγωγή και χρήση ενέργειας" - (1994-1998) /* COM/94/68 Τελικό - CNS 94/0089 */
 Επίσημη Εφημερίδα αριθ. C 228 της 17/08/1994 σ. 0143
 Πρόταση απόφασης του Συμβουλίου για τη θέσπιση ειδικού προγράμματος έρευνας, τεχνολογικής ανάπτυξης και επίδειξης στον τομέα των μη πυρηνικών μορφών ενέργειας «Τεχνολογίες για την καθαρότερη και αποδοτικότερη παραγωγή και χρήση της ενέργειας» (1994-1998) (94/C 228/11) (Κείμενο που παρουσιάζει ενδιαφέρον για τον ΕΟΧ) COM(94) 68 τελικό - 94/0089(CNS)(Υποβλήθηκε από την Επιτροπή στις 30 Μαρτίου 1994)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας και ιδίως το άρθρο 130 Θ παράγραφος 4,την πρόταση της Επιτροπής,τη γνώμη του Ευρωπαϊκού Κοινοβουλίου, τη γνώμη της Οικονομικής και Κοινωνικής Επιτροπής,Εκτιμώντας:ότι το Συμβούλιο και το Ευρωπαϊκό Κοινοβούλιο, με την απόφασή τους . . ./. . ./ΕΚ, θέσπισαν το τέταρτο πρόγραμμα-πλαίσιο κοινοτικών ενεργειών έρευνας, τεχνολογικής ανάπτυξης και επίδειξης (καλούμενων στο εξής Ε & ΤΑ) για τη χρονική περίοδο 1994-1998, στο οποίο καθορίζονται, μεταξύ άλλων, οι δραστηριότητες που πρέπει να αναληφθούν στον τομέα των μη πυρηνικών μορφών ενέργειας 7 ότι η παρούσα απόφαση βασίζεται στην αιτιολόγηση που εκτίθεται στο προοίμιο της παραπάνω απόφασης 7ότι το άρθρο 130 Θ παράγραφος 3 προβλέπει ότι το πρόγραμμα-πλαίσιο εφαρμόζεται μέσω ειδικών προγραμμάτων, τα οποία εντάσσονται σε καθεμία από τις δράσεις που το απαρτίζουν 7 ότι σε κάθε ειδικό πρόγραμμα προσδιορίζεται ο τρόπος εκτέλεσής του, καθορίζεται η διάρκειά του και προβλέπονται τα μέσα που κρίνονται απαραίτητα 7ότι το παρόν πρόγραμμα θα υλοποιηθεί κυρίως με δράσεις επιμερισμένων δαπανών, συντονισμένες δράσεις, προπαρασκευαστικά και συνοδευτικά μέτρα καθώς και μέτρα στήριξης 7ότι, σύμφωνα με το άρθρο 130 Θ παράγραφος 3, πρέπει να εκτιμηθούν τα χρηματοδοτικά μέσα που απαιτούνται για την εκτέλεση του παρόντος ειδικού προγράμματος 7 ότι τα οριστικά ποσά καθορίζονται από την αρμόδια για τον προϋπολογισμό αρχή ανάλογα με τη σχετική προτεραιότητα, η οποία αποδίδεται στον τομέα που αποτελεί αντικείμενο του παρόντος προγράμματος εντός της πρώτης δράσης του τετάρτου προγράμματος-πλαισίου 7ότι η απόφαση . . ./. . ./ΕΚ (τέταρτο πρόγραμμα-πλαίσιο) προβλέπει ότι ο μέγιστος συνολικός προϋπολογισμός του τετάρτου προγράμματος-πλαισίου θα επανεξεταστεί το αργότερο στις 30 Ιουνίου 1996 με προοπτική να προσαυξηθεί 7 ότι, ως αποτέλεσμα αυτής της επανεξέτασης, ενδέχεται να προσαυξηθεί και το ποσό που κρίνεται αναγκαίο για την εκτέλεση του παρόντος προγράμματος 7ότι η προώθηση ενεργειακών τεχνολογιών, η οποία περιλαμβάνει την επίδειξη αυτών των τεχνολογιών και η οποία επιδιώκεται από την Επιτροπή με τη βοήθεια του κανονισμού 2008/90 (1), λήγει στις 31 Δεκεμβρίου 1994 και ότι πρέπει να εξασφαλιστεί η συνέχιση των δραστηριοτήτων που αφορούν την επίδειξη και τα έργα από αυτή την ημερομηνία 7ότι ο στόχος των κοινοτικών δραστηριοτήτων στον τομέα των μη πυρηνικών μορφών ενέργειας πρέπει να συνίσταται στην επινόηση και την επίδειξη αποτελεσματικότερων, καθαρότερων και ασφαλέστερων τεχνολογιών, οι οποίες θα εξασφαλίζουν τη συμβατότητα ανάμεσα στην παραγωγή και τη χρήση της ενέργειας, την ισορροπία της βιόσφαιρας και την πολύπλευρη οικονομική ανάπτυξη (ανταγωνιστικότητα, οικονομική και


text: κοινωνική συνοχή) 7ότι η κατάσταση στον τομέα της απασχόλησης στην Κοινότητα και η ανταγωνιστικότητα της ευρωπαϊκής βιομηχανίας είναι δυνατόν να βελτιωθούν σημαντικά με την ανάπτυξη και τη μεγαλύτερη χρήση αποδοτικών ενεργειακών τεχνολογιών 7ότι, σύμφωνα με το ψήφισμα του Συμβουλίου της 16ης Σεπτεμβρίου 1986, ένας από τους οριζόντιους στόχους της ενεργειακής πολιτικής της Κοινότητας είναι η συνεχής και διαφοροποιημένη προώθηση των τεχνολογικών καινοτομιών και η επαρκής διάδοση των αποτελεσμάτων στο σύνολο της Κοινότητας 7 ότι, παρά τη σημερινή κατάσταση στον τομέα της ενέργειας, δεν πρέπει να εξασθενήσουν οι προσπάθειες που αποβλέπουν στη διαφοροποίηση του ενεργειακού εφοδιασμού της Κοινότητας και στη βελτίωση της ενεργειακής απόδοσης 7 ότι η Ε & ΤΑ συμβάλει στην πραγματοποίηση αυτών των στόχων, καθώς και στη βελτίωση της προστασίας του περιβάλλοντος από τις επιπτώσεις των ενεργειακών τεχνολογιών 7ότι τα κοινοτικά προγράμματα δράσης για το περιβάλλον του 1973, 1977, 1983 και 1987 υπογραμμίζουν τη σημασία που έχει η μείωση και η πρόληψη της ατμοσφαιρικής ρύπανσης 7 ότι οι αλλαγές του κλίματος συνιστούν ένα από τα κύρια θέματα του κοινοτικού προγράμματος πολιτικής και δράσης για το περιβάλλον και την αειφόρο ανάπτυξη το 1993 και ότι αυτό το πρόγραμμα τονίζει την ανάγκη να αναληφθεί δράση στους αφορώμενους οικονομικούς κλάδους, ώστε να μειωθούν οι εκπομπές του CO2 και των άλλων αερίων του θερμοκηπίου 7ότι, κατά τη συνεδρίασή του στο Δουβλίνο το 1990, το Ευρωπαϊκό Συμβούλιο επέμεινε ότι πρέπει να θεσπιστούν όσο το δυνατόν συντομότερα οι στόχοι και οι στρατηγικές που αποβλέπουν στον περιορισμό των αερίων του θερμοκηπίου 7ότι η Ε & ΤΑ που αποβλέπει στην εκμετάλλευση του εγχώριου ενεργειακού δυναμικού των περιφερειών, ιδιαίτερα των λιγότερο αναπτυγμένων, συμβάλει στην ενίσχυση της οικονομικής και κοινωνικής συνοχής της Κοινότητας 7 ότι ο στόχος αυτός πρέπει, σύμφωνα με το άρθρο 130 Β της συνθήκης, να λαμβάνεται υπόψη κατά την εφαρμογή των κοινοτικών πολιτικών και τη λειτουργία της εσωτερικής αγοράς 7ότι το παρόν πρόγραμμα είναι δυνατόν να συμβάλει σημαντικά στην ανάκαμψη της οικονομίας, την ενίσχυση και ανταγωνιστικότητα και την αύξηση της απασχόλησης στην Κοινότητα, όπως αναφέρεται στο Λευκό Βιβλίο «Ανάπτυξη, ανταγωνιστικότητα και ανάπτυξη» (2) 7ότι το περιεχόμενο του τετάρτου προγράμματος-πλαισίου κοινοτικών ενεργειών Ε & ΤΑ καθορίστηκε με βάση την αρχή της επικουρικότητας 7 ότι στο παρόν ειδικό πρόγραμμα προσδιορίζεται το περιεχόμενο των δραστηριοτήτων που πρέπει να αναληφθούν σύμφωνα με την αρχή αυτή στον τομέα των μη πυρηνικών μορφών ενέργειας 7ότι η απόφαση . . ./. . ./ΕΚ (τέταρτο πρόγραμμα-πλαίσιο) προβλέπει ότι η κοινοτική δράση δικαιολογείται εφόσον, μεταξύ άλλων, η έρευνα συμβάλλει στην ενίσχυση της οικονομικής και κοινωνικής συνοχής της Κοινότητας καθώς και στην προώθηση της αρμονικής ανάπτυξης στο σύνολό της, χωρίς να θίγεται ο στόχος της επιστημονικής και τεχνικής ποιότητας 7 ότι το παρόν πρόγραμμα θεωρείται ότι συντελεί στην επίτευξη αυτών των στόχων 7ότι το παρόν πρόγραμμα και η υλοποίησή του συμβάλλουν στην ενίσχυση της συνέργειας τόσο μεταξύ των δραστηριοτήτων Ε & ΤΑ που αναπτύσσουν στον τομέα των μη πυρηνικών μορφών ενέργειας τα ερευνητικά κέντρα, τα πανεπιστήμια και οι επιχειρήσεις, ιδίως οι μικρομεσαίες, των κρατών μελών όσο και μεταξύ αυτών και των αντίστοιχων κοινοτικών δραστηριοτήτων Ε &


text: ΤΑ 7ότι στο παρόν ειδικό πρόγραμμα έχουν εφαρμογή οι κανόνες συμμετοχής των επιχειρήσεων, ερευνητικών κέντρων (συμπεριλαμβανομένου του ΚΚΕρ) και πανεπιστημίων καθώς και οι κανόνες για τη διάδοση των αποτελεσμάτων της έρευνας, οι οποίοι καθορίζονται με τα μέτρα που προβλέπει το άρθρο 130 Ι 7ότι, για την εφαρμογή του παρόντος προγράμματος, είναι δυνατόν να αποδειχθούν σκόπιμες, εκτός από τη σύνδεση με αυτό των χωρών που καλύπτονται από τη συμφωνία για τον Ευρωπαϊκό Οικονομικό Χώρο (ΕΟΧ), και δραστηριότητες διεθνούς συνεργασίας με άλλες τρίτες χώρες και διεθνείς οργανισμούς σύμφωνα με το άρθρο 130 Μ 7ότι η εφαρμογή του παρόντος προγράμματος περιλαμβάνει επίσης δραστηριότητες για τη διάδοση και αξιοποίηση των αποτελεσμάτων της Ε & ΤΑ, ιδίως από τις μικρομεσαίες επιχειρήσεις (ΜΜΕ) και, ειδικότερα, από εκείνες που εδρεύουν στα κράτη μέλη ή στις περιφέρειες με τη μικρότερη συμμετοχή στο πρόγραμμα, καθώς και δραστηριότητες για την τόνωση της κινητικότητας και της επιμόρφωσης των ερευνητών, που θα αναπτυχθούν εντός του παρόντος προγράμματος και κατά το μέτρο που θα απαιτήσει η σωστή εκτέλεσή του 7ότι για την εφαρμογή του παρόντος προγράμματος είναι αναγκαίο να προβλεφθούν μέτρα με σκοπό να διευκολυνθεί η συμμετοχή των ΜΜΕ, κυρίως με τεχνολογική παρότρυνση 7ότι η βασική έρευνα στον τομέα των μη πυρηνικών μορφών ενέργειας πρέπει να ενθαρρυνθεί λόγω του ιδιαίτερα μακρού χρόνου, ο οποίος απαιτείται στην περίπτωση των ενεργειακών τεχνολογιών, για τη μετάβαση από το στάδιο κατά το οποίο επινοείται και περιγράφεται μια τεχνική μέθοδος ή ένα προϊόν ως τη φάση της τεχνικής εφαρμογής και της εμπορίας 7 ότι στο χρόνο αυτό πρέπει να προστεθεί και ο χρόνος που απαιτείται για την αποδοχή από την κοινωνία και τους οικονομικούς φορείς 7ότι, σύμφωνα με το τέταρτο πρόγραμμα-πλαίσιο, είναι αναγκαίο να εξασφαλισθεί η συνέργεια ανάμεσα στην έρευνα και ανάπτυξη και την επίδειξη και για το σκοπό αυτό πρέπει να ενισχυθεί η ένταξη αυτών των δύο φάσεων στο πλαίσιο μιας ενιαίας κοινοτικής πολιτικής Ε & ΤΑ στον τομέα της ενέργειας 7ότι μια αποτελεσματική πολιτική στον τομέα των μη πυρηνικών μορφών ενέργειας πρέπει να λαμβάνει υπόψη την περιφερειακή διάσταση και να εφαρμόζεται σε συντονισμό με τα μέσα κοινοτικής πολιτικής που είναι σε θέση να επηρεάσουν τον ενεργειακό τομέα, όπως είναι τα διαρθρωτικά ταμεία, η διεθνής συνεργασία (συμπεριλαμβανομένου και του Eureka) ή κανονιστικά και φορολογικά μέτρα 7ότι πρέπει να χορηγηθεί, στις περιπτώσεις όπου αυτό είναι σκόπιμο, χρηματοδοτική ενίσχυση για έργα που αφορούν την επίδειξη προηγμένων τεχνολογιών στον ενεργειακό τομέα 7ότι πρέπει να εκτιμηθούν οι οικονομικές και κοινωνικές επιπτώσεις καθώς και οι ενδεχόμενοι τεχνολογικοί κίνδυνοι των δραστηριοτήτων που θα καλύψει το παρόν πρόγραμμα 7ότι το ΚΚΕρ δύναται να συμμετάσχει στις έμμεσες δράσεις που καλύπτονται από το παρόν πρόγραμμα 7ότι το ΚΚΕρ, μέσω του δικού του προγράμματος αμέσων δράσεων, συμβάλλει και αυτό από την πλευρά του στην επίτευξη των στόχων της κοινοτικής Ε & ΤΑ στον ή στους τομείς που καλύπτονται από το παρόν πρόγραμμα 7ότι πρέπει αφενός να εξετάζεται διαρκώς και συστηματικώς η πρόοδος της εφαρμογής του παρόντος προγράμματος για να είναι δυνατή η προσαρμογή του, κατά περίπτωση, στις επιστημονικές και τεχνολογικές εξελίξεις στο συγκεκριμένο τομέα 7 αφετέρου πρέπει


text: να διενεργηθεί σε εύθετο χρόνο ανεξάρτητη αξιολόγηση των επιτευγμάτων του προγράμματος με σκοπό να συγκεντρωθούν όλα τα στοιχεία εκτίμησης που θα είναι απαραίτητα κατά τον καθορισμό των στόχων του πέμπτου προγράμματος-πλαισίου Ε & ΤΑ 7 ότι τέλος, όταν περατωθεί το πρόγραμμα αυτό, πρέπει να διενεργηθεί η τελική αξιολόγηση των αποτελεσμάτων του σε σχέση με τους στόχους που καθορίζονται στην παρούσα απόφαση 7ότι ζητήθηκε σχετικά η γνώμη της Επιτροπής Επιστημονικής και Τεχνικής Έρευνας (Crest),ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Θεσπίζεται ειδικό πρόγραμμα έρευνας και τεχνολογικής ανάπτυξης και επίδειξης στον τομέα των μη πυρηνικών μορφών ενέργειας για τη χρονική περίοδο από (ημερομηνία έγκρισης του παρόντος προγράμματος) έως 31 Δεκεμβρίου 1998.Το ειδικό πρόγραμμα καλύπτει το σύνολο των δραστηριοτήτων που αφορούν αφενός την έρευνα και την τεχνολογική ανάπτυξη και αφετέρου την επίδειξη.Άρθρο 21. Το ποσό που κρίνεται αναγκαίο για την εκτέλεση του προγράμματος ανέρχεται σε 967 εκατ. Ecu, συμπεριλαμβανομένου ποσοστού 5,3 % για τις δαπάνες προσωπικού και διοικητικής λειτουργίας.2. Για να συμβάλει στη συνολική αξιολόγηση των κανονικών δραστηριοτήτων που προβλέπονται στο άρθρο 4 παράγραφος 2 της απόφασης με την οποία θεσπίζεται το τέταρτο πρόγραμμα-πλαίσιο, η Επιτροπή αναθέτει, σε εύθετο χρόνο, σε ανεξάρτητους εμπειρογνώμονες την αξιολόγηση των δραστηριοτήτων που έχουν διεξαχθεί στους τομείς που καλύπτονται από το παρόν πρόγραμμα και της διαχείρισής του κατά τη διάρκεια των τελευταίων πέντε ετών πριν από την αξιολόγηση.3. Το προαναφερόμενο ποσό, που κρίνεται αναγκαίο για την εκτέλεση του προγράμματος, ενδέχεται να αυξηθεί ως αποτέλεσμα της απόφασης που αναφέρεται στο άρθρο 1 παράγραφος 3 της απόφασης . . ./. . ./ΕΚ (τέταρτο πρόγραμμα-πλαίσιο) και σύμφωνα με αυτήν.4. Οι διαθέσιμες πιστώσεις για κάθε οικονομικό έτος καθορίζονται από την αρμόδια για τον προϋπολογισμό αρχή σύμφωνα με τις επιστημονικές και τεχνολογικές προτεραιότητες που έχουν καθοριστεί από το τέταρτο πρόγραμμα-πλαίσιο.Άρθρο 3Οι λεπτομέρειες της εκτέλεσης του παρόντος προγράμματος, πλην των αναφερομένων στο άρθρο 5, προσδιορίζονται στο παράρτημα ΙΙΙ.Άρθρο 41. Η Επιτροπή, επικουρούμενη καταλλήλως από ανεξάρτητους εξωτερικούς εμπειρογνώμονες, εξετάζει διαρκώς και κατά τρόπο συστηματικό την πρόοδο της εφαρμογής του παρόντος προγράμματος σε σχέση με τους στόχους που αναφέρονται στο παράρτημα Ι. Εκτιμά συγκεκριμένα κατά πόσον οι στόχοι, οι προτεραιότητες και τα χρηματοδοτικά μέσα ανταποκρίνονται πάντοτε στην εξέλιξη της κατάστασης. Με βάση τα αποτελέσματα αυτής της εξέτασης, η Επιτροπή υποβάλλει κατά περίπτωση προτάσεις για την προσαρμογή ή τη συμπλήρωση αυτού του προγράμματος.2. Ως συμβολή στη γενική αξιολόγηση των κοινοτικών δραστηριοτήτων που προβλέπονται στο άρθρο 4 παράγραφος 2 της απόφασης για τη θέσπιση του τετάρτου προγράμματος-πλαισίου, η Επιτροπή αναθέτει, σε εύθετο χρόνο, σε ανεξάρτητους εμπειρογνώμονες την αξιολόγηση των δραστηριοτήτων που θα αναληφθούν στον ή στους τομείς τους οποίους καλύπτει άμεσα το παρόν πρόγραμμα, καθώς και τη διαχείρισή τους κατά την πενταετία που έχει προηγηθεί της αξιολόγησης αυτής.3. Μετά τη λήξη του παρόντος προγράμματος, η Επιτροπή αναθέτει σε ανεξάρτητους εμπειρογνώμονες την τελική αξιολόγηση των αποτελεσμάτων του σε σχέση με τους στόχους που καθορίζονται στο παράρτημα ΙΙΙ του τετάρτου προγράμματος-πλαισίου και στο παράρτημα Ι της παρούσας απόφασης. Η έκθεση τελικής αξιολόγησης διαβιβάζεται στο Συμβούλιο, στο Ευρωπαϊκό Κοινοβούλιο και την Οικονομική και Κοινωνική Επιτροπή.Άρθρο 51. Η Επιτροπή καταρτίζει πρόγραμμα εργασιών σύμφωνα με τους


text: στόχους που αναφέρονται στο παράρτημα Ι για καθένα από τα δύο σκέλη του προγράμματος: την έρευνα και ανάπτυξη αφενός και αφετέρου την επίδειξη. Το πρόγραμμα εργασιών αναπροσαρμόζεται κατά περίπτωση. Στο πρόγραμμα εργασιών καθορίζονται λεπτομερώς οι επιστημονικοί και τεχνολογικοί στόχοι και προσδιορίζονται τα στάδια εφαρμογής του ειδικού προγράμματος καθώς και η προβλεπόμενη χρηματοδότηση για κάθε μέσο εκτέλεσης.Το πρόγραμμα εργασιών είναι επίσης δυνατόν να προβλέπει τη συμμετοχή σε ορισμένες δραστηριότητες του Eureka.2. Η Επιτροπή καταρτίζει προκηρύξεις για την υποβολή προτάσεων έργων με βάση το πρόγραμμα εργασιών.Άρθρο 61. Υπεύθυνη για την εκτέλεση του προγράμματος είναι η Επιτροπή.2. Στις περιπτώσεις που προβλέπονται στο άρθρο 7 παράγραφος 1, η Επιτροπή επικουρείται από μια επιτροπή συμβουλευτικού χαρακτήρα αποτελούμενη από αντιπροσώπους των κρατών μελών και προεδρευόμενη από τον αντιπρόσωπο της Επιτροπής.Ο αντιπρόσωπος της Επιτροπής υποβάλλει στην επιτροπή σχέδιο των μέτρων που προτείνεται να ληφθούν. Η επιτροπή διατυπώνει τη γνώμη της σχετικά με το σχέδιο αυτό εντός προθεσμίας, την οποία καθορίζει ο πρόεδρος ανάλογα με το επείγον του θέματος και κατά περίπτωση.Η γνώμη γράφεται στα πρακτικά. Εξάλλου κάθε κράτος μέλος έχει το δικαίωμα να ζητήσει να αναγραφεί η θέση του στα πρακτικά.Η Επιτροπή λαμβάνει σοβαρά υπόψη τη γνώμη που διατύπωσε η επιτροπή και την ενημερώνει σχετικά με τον τρόπο που έλαβε υπόψη της τη γνώμη αυτή.3. Στο μέρος του προγράμματος που αφορά την επίδειξη, η Επιτροπή βοηθείται από επιτροπή αποτελούμενη από αντιπροσώπους των κρατών μελών και προεδρεύεται από αντιπρόσωπο της Επιτροπής.Ο αντιπρόσωπος της Επιτροπής υποβάλλει στην επιτροπή σχέδιο των μέτρων που προτείνεται να ληφθούν. Η επιτροπή διατυπώνει τη γνώμη της σχετικά με το σχέδιο αυτό εντός προθεσμίας που καθορίζει ο πρόεδρος ανάλογα με το επείγον του θέματος. Η επιτροπή διατυπώνει τη γνώμη της βάσει της πλειοψηφίας που προβλέπεται από το άρθρο 148 παράγραφος 2 της συνθήκης για την αποδοχή των αποφάσεων τις οποίες καλείται να λάβει το Συμβούλιο ύστερα από πρόταση της Επιτροπής. Ο πρόεδρος δεν ψηφίζει.Η Επιτροπή θεσπίζει τα μέτρα τα οποία έχουν άμεση ισχύ. Ωστόσο, αν δεν είναι σύμφωνα με τη γνώμη της επιτροπής, η Επιτροπή ανακοινώνει τα μέτρα αυτά στο Συμβούλιο.Στην περίπτωση αυτή:Η Επιτροπή δύναται να παρατείνει την εφαρμογή των μέτρων που απεφάσισε το πολύ κατά ένα μήνα υπολογιζόμενο από την ημερομηνία αυτή της ανακοίνωσης.Το Συμβούλιο, αποφασίζοντας με ειδική πλειοψηφία, δύναται να λάβει διαφορετική απόφαση εντός της προθεσμίας που προβλέπεται στο προηγούμενο εδάφιο.Άρθρο 71. Η διαδικασία που προβλέπεται στο άρθρο 6 παράγραφος 2 εφαρμόζεται στις εξής περιπτώσεις:- στη διατύπωση και την εφαρμογή του προγράμματος εργασιών που προβλέπεται από το άρθρο 5 παράγραφος 1,- στην αξιολόγηση των έργων Ε & Α τα οποία προτείνονται για κοινοτική χρηματοδότηση καθώς και του εκτιμούμενου ποσού της χρηματοδότησης κατά έργο, αν αυτό υπερβαίνει το 0,5 εκατ. Ecu,- στα μέτρα που πρέπει να ληφθούν για την αξιολόγηση του προγράμματος Ε & Α,- σε κάθε αναπροσαρμογή της ενδεικτικής κατανομής του ποσού η οποία παρατίθεται στο παράρτημα ΙΙ, σχετικά με την Ε & Α και η οποία δεν αποτελεί αντικείμενο δημοσιονομικής απόφασης.2. Η διαδικασία που προβλέπεται στο άρθρο 6 παράγραφος 3 εφαρμόζεται στις εξής περιπτώσεις:- στη διατύπωση και την εφαρμογή του προγράμματος εργασιών


text: που αφορούν την επίδειξη (συμπεριλαμβανομένων και των δραστηριοτήτων που αφορούν τη διάδοση),- στην επιλογή των έργων τα οποία αφορούν την επίδειξη και προτείνονται για κοινοτική χρηματοδότηση καθώς και στο ποσό στο οποίο εκτιμάται ότι θα ανέλθει η χρηματοδότηση αυτή ανά έργο όποτε αυτή υπερβαίνει τα 500 χιλιάδες Ecu,- στα μέτρα που πρέπει να ληφθούν για την αξιολόγηση του μέρους του προγράμματος που αφορά την επίδειξη,- σε κάθε ενδεικτική ανακατανομή του ποσού που αναφέρεται στο παράρτημα ΙΙ που αφορά την επίδειξη και δεν έχει αποτελέσει αντικείμενο δημοσιονομικής απόφασης.3. Η Επιτροπή ενημερώνει τις επιτροπές σε κάθε συνεδρίασή της σχετικά με την πρόοδο στην εφαρμογή του συνόλου του προγράμματος.Για να εξασφαλισθεί η συνέργεια αφενός ανάμεσα στην έρευνα και την ανάπτυξη και αφετέρου την επίδειξη, οι δύο επιτροπές που προβλέπονται από το άρθρο 6 εδάφιο 2 και εδάφιο 3 αντιστοίχως πραγματοποιούν κοινή συνεδρίαση με πρωτοβουλία της Επιτροπής, τουλάχιστον μία φορά ετησίως για να συζητήσουν τη στρατηγική και τους κοινούς στόχους και για να συμβάλουν στη συνοχή της εφαρμογής του προγράμματος.Άρθρο 8Η Επιτροπή εξουσιοδοτείται, κατά την έννοια του άρθρου 228 παράγραφος 1, να αρχίσει διαπραγματεύσεις για τη σύναψη διεθνών συμφωνιών με ευρωπαϊκές τρίτες χώρες με σκοπό τη σύνδεσή τους με το σύνολο του προγράμματος ή μέρος του.Άρθρο 9Η παρούσα απόφαση απευθύνεται στα κράτη μέλη.(1) ΕΕ αριθ. L 185 της 17. 7. 1990.(2) COM(93) 700 τελικό της 5. 12. 1993.ΠΑΡΑΡΤΗΜΑ Ι ΣΤΟΧΟΙ ΚΑΙ ΕΠΙΣΤΗΜΟΝΙΚΟ ΚΑΙ ΤΕΧΝΟΛΟΓΙΚΟ ΠΕΡΙΕΧΟΜΕΝΟ Το παρόν ειδικό πρόγραμμα αντικατοπτρίζει απόλυτα τις κατευθύνσεις του τετάρτου προγράμματος-πλαισίου, του οποίου εφαρμόζει τα κριτήρια επιλογής και διασαφηνίζει τους επιστημονικούς και τεχνολογικούς στόχους. Η παράγραφος 5 του παραρτήματος ΙΙΙ η οποία αποτελεί την πρώτη δράση του εν λόγω προγράμματος-πλαισίου αποτελεί αναπόσπαστο μέρος του παρόντος προγράμματος.ΠΛΑΙΣΙΟ Το πρόγραμμα Ε & ΤΑ που προτείνεται στο χώρο της ενέργειας βασίζεται στις ακόλουθες σκέψεις.Η χρησιμοποίηση της ενέργειας, η παραγωγή, η εμπορία της και οι συναφείς τεχνολογίες αλληλεπιδρούν κατά τρόπο σύνθετο και μοναδικό σε μια σύγχρονη οικονομία 7 οι αλληλεπιδράσεις είναι αποφασιστικής σημασίας για την οικονομική ανάπτυξη, την ποιότητα της ζωής και το περιβάλλον. Η ενεργειακή ασφάλεια υπό την ευρύτερη έννοια του όρου, δηλαδή η εξασφάλιση της παροχής αξιόπιστων ενεργειακών υπηρεσιών υπό αποδεκτούς όρους και κόστος, παραμένει άρα πρωταρχική επιδίωξη και οφείλει να αποτελεί το κυριότερο κίνητρο για την υποστήριξη της δράσης Ε & ΤΑ σε ευρωπαϊκή κλίμακα.Η αυξανόμενη μέριμνα για το περιβάλλον, ως προς την παραγωγή και χρησιμοποίηση της ενέργειας (συμβολή στο φαινόμενο θερμοκηπίου, εκπομπή αερίων ρύπων και λοιπών επιβλαβών ουσιών, ασφάλεια, θόρυβος) και η αποδοχή εκ μέρους του πληθυσμού έχουν καταστεί σήμερα η κύρια κινητήρια δύναμη της αλλαγής.Ωστόσο, παρά την ουσιώδη σημασία της, η τεχνολογία από μόνη της δεν επαρκεί. Κατά συνέπεια, μία αποτελεσματική πολιτική Ε & ΤΑ οφείλει να λαμβάνει υπόψη τον πλήρη κύκλο που εμπερικλείει την έρευνα, την ανάπτυξη, την επίδειξη, τη διάδοση των γνώσεων, την εξάπλωση των τεχνολογιών στην αγορά και τη συμπεριφορά των οικονομικών παραγόντων. Οφείλει να συνεκτιμά τις διάφορες περιφερειακές διαστάσεις (τοπικές εκπομπές, διασυνοριακή ρύπανση, συνολική ρύπανση) και να ασκείται σε συνδυασμό με τα μέσα των κοινοτικών πολιτικών που είναι ικανά να επηρεάσουν τον ενεργειακό τομέα,


text: όπως η ενεργειακή πολιτική, η πολιτική των μεταφορών, τη γεωργική πολιτική, τα διαρθρωτικά ταμεία, τη διεθνή συνεργασία (συμπεριλαμβανομένων των έργων Eureka) ή τα φορολογικά μέτρα.Όπως υπογραμμίζει το Λευκό Βιβλίο, «Ανάπτυξη, ανταγωνιστικότητα, απασχόληση», η Ε & ΤΑ πρέπει επίσης να δώσει προτεραιότητα στις κατευθύνσεις που συμβάλλουν στη δημιουργία θέσεων εργασίας, κυρίως με τη βελτίωση της ανταγωνιστικότητας της ευρωπαϊκής βιομηχανίας, η οποία αποτελεί εγγύηση για την επίτευξη αυτού του σκοπού.Μια εμφορούμενη από το πνεύμα αυτό κοινοτική δράση Ε & ΤΑ στο χώρο της ενέργειας θα μπορούσε να καταστεί σοβαρή κινητήρια δύναμη γενικώς για της οικονομική ανάπτυξη. Παρατηρείται αύξουσα συνειδητοποίηση ότι η οικονομική ανάπτυξη δεν αποτελεί πλέον μόνο ζήτημα επιχειρήσεων ή κλάδων, αλλά μάλλον πλέγμα συνολικών έργων στα οποία εμπλέκεται ολόκληρη η κοινωνία 7 ο εξασφαλισμένος για τον καθένα μόνιμος ενεργειακός εφοδιασμός σε εναρμόνιση με το περιβάλλον και τη λειτουργία της κοινωνίας αποτελεί ένα από τα συνολικά αυτά έργα που πρέπει να προωθηθεί για να αποφεύγονται συγκρούσεις.Η κοινοτική δραστηριότητα Ε & ΤΑ αποβλέπει στις εξής διακεκριμένες γραμμές δράσης:- βελτίωση της μετατροπής και χρησιμοποίησης της ενέργειας,- έναρξη χρήσης ανανεώσιμων πηγών ενέργειας στο ευρωπαϊκό ενεργειακό σύστημα,- ασφάλεια της πυρηνικής ενέργειας,- συνέχιση των ερευνών σε θέματα πυρηνικής σύντηξης, ως μακροπρόθεσμης ενεργειακής επιλογής.Όσον αφορά τη φάση της επίδειξης, ο πρώτος άξονας δράσεων θα διακρίνει σαφώς ανάμεσα στους τομείς της ορθολογικής χρήσης της ενέργειας και στον τομέα της μετατροπής και της παραγωγής των ορυκτών καυσίμων.Η παρούσα πρόταση προγράμματος αφορά τους δύο πρώτους στόχους, σε συνδυασμό με ειδική ερευνητική δραστηριότητα προς υποστήριξη της κοινοτικής δράσης στους συνδεδεμένους τομείς ενέργεια-περιβάλλον-οικονομία. Με στρατηγικές αναλύσεις θα γίνει πραγμάτευση των μεσοπρόθεσμων και μακροπρόθεσμων προβλημάτων των ανωτέρω τομέων, κυρίως υπό το πρίσμα της τεχνολογίας και των κοινωνικο-οικονομικών πτυχών 7 στις αναλύσεις θα συνεκτιμηθούν οι ενεργειακές και περιβαλλοντικές ιδιαιτερότητες των χωρών και περιφερειών της Κοινότητας, όπως και άλλων περιοχών του κόσμου (ειδικότερα αναπτυσσόμενες και χώρες της Κεντρικής Ευρώπης).Οι δύο άλλες γραμμές δράσης, ασφάλεια της πυρηνικής ενέργειας και σύντηξη, αποτελούν αντικείμενο χωριστών ειδικών προγραμμάτων.ΟΙ ΠΡΟΤΕΙΝΟΜΕΝΕΣ ΔΡΑΣΤΗΡΙΟΤΗΤΕΣ Ε & ΤΑ Θα διατυπωθεί μια κοινοτική στρατηγική Ε & ΤΑ, η οποία θα αποβλέπει στην εξασφάλιση της ενότητας και της συνοχής των δραστηριοτήτων του συνόλου του προγράμματος Ε & ΤΑ στον τομέα της ενέργειας. Οι προτεινόμενες δραστηριότητες Ε & ΤΑ θα μοιραστούν σε δύο τεχνολογικούς άξονες, εκ των οποίων ο πρώτος αφορά την έρευνα και την ανάπτυξη, ο δε δεύτερος την επίδειξη. Οι δραστηριότητες αυτές παρουσιάζονται στη συνέχεια ακολουθώντας αυτό το σχήμα. Μια δραστηριότητα στήριξης της στρατηγικής θα συμπληρώσει αυτές τις δύο φάσεις.Στο πλαίσιο του προγράμματος και ως στήριξη προς τις τεχνολογικές δράσεις θα αναπτυχθούν ειδικές δράσεις για τον καθορισμό, την εφαρμογή και καθοδήγηση συνολικής στρατηγικής Ε & ΤΑ στον τομέα της ενέργειας. Τούτο απαιτεί τη διεξαγωγή ερευνών κοινωνικοοικονομικού χαρακτήρα σχετικά με τη χρήση της ενέργειας καθώς και την ανάπτυξη και χρησιμοποίηση νέων μοντέλων για την εκπόνηση σύντονων υποθετικών εξελίξεων του ενεργειακού πλαισίου μεσοπροθέσμως και μακροπροθέσμως. Οι πρωτοβουλίες αυτές θα επιτρέψουν τη βελτίωση των γνώσεων σχετικά με τις αλληλεπιδράσεις μεταξύ της ενέργειας, του περιβάλλοντος και της οικονομικής ανάπτυξης και για την ανάλυση των επιπτώσεων της στρατηγικής Ε & ΤΑ


text: στον τομέα της ενέργειας. Τα περιεχόμενα στις ανωτέρω ερευνητικές δράσεις έργα θα επινοηθούν κατά τρόπο εναρμονισμένο μεταξύ κοινοτικών χωρών, προκειμένου να επιτραπούν άμεσες διεθνείς συγκρίσεις. Εξάλλου, το πεδίο εφαρμογής τους θα αφορά τόσο τις ευρωπαϊκές όσο και τις αναπτυσσόμενες χώρες, την Ανατολική Ευρώπη και την ΚΑΚ (μέσω των αναγκαίων προσαρμογών).Θα διατηρηθούν ή συγκροτηθούν σε όλες τις χώρες της Κοινότητας δίκτυα εμπειρογνωμόνων και θα αποκατασταθούν στενές σχέσεις με τους διεθνείς οργανισμούς και τις τρίτες χώρες, προκειμένου να εξασφαλισθεί συνέπεια μεθόδων και προσεγγίσεων. Πέραν της στήριξης των αναπτυσσόμενων δράσεων στα πλαίσια της στρατηγικής Ε & ΤΑ στον τομέα της ενέργειας, οι προσπάθειες θα περιλάβουν, μεταξύ άλλων:- τη μελέτη της συμπεριφοράς οικονομικών παραγόντων, προκειμένου να κατανοηθούν καλύτερα οι παράμετροι που ευνοούν ή αναστέλλουν τη διείσδυση στην αγορά πληθώρας ενεργειακών τεχνολογιών που είναι αποδοτικές συγκριτικώς με το κόστος τους 7 οι μελέτες αυτές θα πρέπει να συμπληρωθούν με την ανάλυση των αγορών και την εκπόνηση τεχνολογικών μελετών, ώστε να προσανατολισθεί η είσοδος στην αγορά των ενεργειακών τεχνολογιών,- την αξιολόγηση των τεχνολογιών στο γενικότερο πλαίσιο των μέσων πολιτικού ή οικονομικού χαρακτήρα τα οποία αποβλέπουν στην επιτάχυνση της διάδοσης των τεχνολογιών αυτών στην αγορά 7 από την άποψη αυτή, η εκτίμηση του κόστους και των «κοινωνικών» ωφελειών των διαφόρων μορφών ενέργειας (ενδεχομένως στο πλαίσιο μιας ευρωπαϊκής «πράσινης λογιστικής») θα επέτρεπε τον καλύτερο προσδιορισμό αυτών των μέσων, την ανάπτυξη συγκεκριμένων εργαλείων πολιτικής Ε & ΤΑ τα οποία είναι σε θέση να επηρεάσουν την ανάπτυξη της χρήσης και της τροφοδότησης της ενέργειας, συμπεριλαμβανομένης της αποδοχής καινοτόμων τεχνολογιών από το κοινό.Εξάλλου, οι προσπάθειες αυτές αποβλέπουν στην προώθηση, στο πλαίσιο της Ε & ΤΑ, της διάδοσης των γνώσεων και των τεχνολογιών καθώς και της συνεργασίας με τις τρίτες χώρες.Εξάλλου, θα υλοποιηθούν από το ΚΚΕρ συμπληρωματικές δραστηριότητες στους τομείς ευθύνης των και ειδικότερα στους τομείς 1.7 εξοικονόμηση ενέργειας στη βιομηχανία και στα κτίρια, 2.2 ηλεκτρική ενέργεια από φωτοβολταϊκά και 2.3 κτίρια, όπως περιγράφονται παρακάτω (1).Στις δραστηριότητες Ε & ΤΑ θα ενταχθούν τόσο δράσεις έρευνας και ανάπτυξης όσο και δράσεις επίδειξης και δράσεις διάδοσης των γνώσεων. Οι προβλεπόμενες εργασίες στο πλαίσιο της μιας ή της άλλης κατηγορίας δράσεων ποικίλλουν βεβαίως συναρτήσει πολλών κριτηρίων, με διαφορετικό ενδεχομένως βάρος για την εξέταση υπό το πρίσμα της Ε & ΤΑ έναντι εκείνου της επίδειξης.Τοιουτοτρόπως, θα διενεργηθεί αυστηρή επιλογή των δράσεων έρευνας και ανάπτυξης προκειμένου να ευνοηθούν έργα που είναι δυνητικώς ικανά να διαδραματίσουν σε ευρωπαϊκό επίπεδο αληθή ρόλο καταλύτη στους τομείς που κρίνονται στρατηγικής σημασίας για την ενεργειακή ασφάλεια με κύρια κινητήρια δύναμη το περιβάλλον.Οι δράσεις που αφορούν την επίδειξη, οι οποίες βρίσκονται πιο κοντά στην αγορά είναι περισσότερο διαφοροποιημένες: συνίστανται στην συνέχιση των προσπαθειών Ε & ΤΑ που καταβάλλονται από τον ιδιωτικό ή τον δημόσιο τομέα τόσο σε κοινοτικό επίπεδο όσο και στα κράτη μέλη. Αποβλέπουν επίσης στην αμεσότερη υποστήριξη των διαφόρων πτυχών της ενεργειακής πολιτικής (ιδίως την ασφάλεια του εφοδιασμού). Ο καθορισμός τους γίνεται με τρόπον ώστε το σύνολο της Ε & ΤΑ να συμβάλει ουσιαστικά στη βελτίωση της ανταγωνιστικότητας της ευρωπαϊκής βιομηχανίας (συμπεριλαμβανομένων και των ΜΜΕ) και της οικονομικής και κοινωνικής συνοχής,


text: ιδίως με την ανάπτυξη των τοπικών και των περιφερειακών πόρων.Διάφορες τεχνολογίες (ιδιαίτερα η καύση, η αεριοποίηση, η αποθήκευση) έχουν γενικό χαρακτήρα που ενδιαφέρει τις στερεές καθώς και τις ανανεώσιμες ενέργειες. Είναι λοιπόν σημαντικό να εξασφαλιστεί κοινή ανάπτυξη των τεχνολογιών αυτών προς το συμφέρον του συνόλου των πηγών ή των τομέων ενέργειας.Αυτό θα επιτρέψει να βοηθηθεί η εγκατάσταση προτύπων εγκαταστάσεων ή επιδεικτικών κοινού ενδιαφέροντος (π.χ., προχωρημένη αλυσίδα αεριοποίησης, ικανή να χρησιμοποιηθεί και για την καύση στερεών καυσίμων και βιομάζας) 7 θα συμβάλλει έτσι στη διευκόλυνση της εισαγωγής των ανανεωσίμων πηγών ενέργειας στο ενεργειακό σύστημα.Αυτή η κοινή ανάπτυξη θα επιτρέψει την αποτελεσματική κινητοποίηση του συνόλου των πόρων του προγράμματος σύμφωνα με το στόχο της συνολικής κατανομής των μέσων που προσδιορίζονται στο παράρτημα ΙΙ (60 % για τις ανανεώσιμες πηγές, 40 % για τις άλλες δραστηριότητες της Ε & ΤΑ).Α. ΕΡΕΥΝΑ ΚΑΙ ΑΝΑΠΤΥΞΗ 1. Βελτίωση της μετατροπής και χρησιμοποίησης της ενέργειαςΗ παγκόσμια ενεργειακή οικονομία βασίζεται κατά κύριο λόγο στη χρησιμοποίηση ορυκτών πόρων, η κατάσταση δε αυτή πιθανότατα θα διατηρηθεί ακόμα επί μακρόν. Τούτο ακριβώς ισχύει για τον άνθρακα, καύσιμο με παγκόσμια αποθέματα σε επαρκείς ποσότητες για πολλούς αιώνες. Η διείσδυση του φυσικού αερίου στην αγορά προοδεύει, η μεταφορά του όμως σε μεγάλες αποστάσεις (από τη Βόρεια Αφρική, τη Βόρεια Θάλασσα, τη Σιβηρία) υπό αέρια μορφή αποτελεί σοβαρό εμπόδιο στη χρήση του. Ένα από τα πλέον κρίσιμα προβλήματα των ορυκτών καυσίμων έγκειται στις εκπομπές διοξειδίου του άνθρακα και άλλων ρύπων. Ως εκ τούτου, η κοινοτική δράση θα πρέπει κατά προτεραιότητα να οδηγήσει και τονώσει τις καταβαλλόμενες προσπάθειες προκειμένου να περισταλούν οι εκπομπές ρύπων και να αυξηθεί ο βαθμός απόδοσης της μετατροπής και χρησιμοποίησης της ενέργειας.Οι περιγραφόμενες στο παρόν κεφάλαιο δραστηριότητες Ε & Α είναι στραμμένες στη βελτίωση των συστημάτων ενεργειακής μετατροπής που χρησιμοποιούν άνθρακα και υδρογονάνθρακες, στην ανάπτυξη νέων ενεργειακών συστημάτων, στην εξοικονόμηση ενέργειας στους κλάδους που την καταναλώνουν, στην αποθήκευσή της και στις αποτελεσματικότερες έρευνες και τη μεγαλύτερη χρήση των εγχώριων υδρογονανθράκων.Ως συμπλήρωση των ειδικών αυτών δραστηριοτήτων Ε & Α, θα τηρηθεί ολοκληρωμένη θεώρηση για την εφαρμογή καθαρών και υψηλού βαθμού απόδοσης τεχνολογιών σε τομείς όπως τα κτίρια, η βιομηχανία και οι μεταφορές 7 ειδικότερα προβλέπεται ολοκληρωμένο έργο για τις μεταφορές. Στον τομέα των μεταφορών, όπου η ζήτηση ενέργειας σημειώνει τη μεγαλύτερη αύξηση, ιδιαίτερη προσοχή θα δοθεί στο σύστημα «Ενέργεια-Μεταφορές» 7 για το σκοπό αυτόν, προβλέπεται να συμπεριληφθεί ένα ολοκληρωμένο έργο για τις αστικές συγκοινωνίες.1.1. Καθαρές τεχνολογίες άνθρακαΟ κύριος στόχος είναι να γίνουν οι σταθμοί ηλεκτροπαραγωγής που λειτουργούν με άνθρακα καθαρότεροι με τη μείωση των εκπομπών CO2 και των άλλων αερίων του θερμοκηπίου καθώς και των εκπομπών θερμών αερίων στην ατμόσφαιρα, την πληρέστερη εξουδετέρωση των στερεών καταλοίπων, τη μείωση της κατανάλωσης άνθρακα για την παραγωγή μιας δεδομένης ποσότητας ηλεκτρισμού με τη βελτίωση της απόδοσης ή τη μερική υποκατάσταση - με αποδεκτό κόστος - του άνθρακα από καύσιμα τα οποία δεν παράγουν CO2 (βιομάζα και απόβλητα).Οι εργασίες θα αφορούν τις τεχνικές που πρόκειται να εισαχθούν στην αγορά βραχυπρόθεσμα, μεσοπρόθεσμα και μακροπρόθεσμα. Οι βραχυπρόθεσμες επιλογές συνίστανται στη βελτίωση των συμβατικών σταθμών ηλεκτροπαραγωγής με την αύξηση


text: της απόδοσής τους πάνω από 40 % και τη μείωση όλων των ρυπογόνων εκπομπών ακόμα και με τη βοήθεια συστημάτων άνθρακα/βιομάζας, αποβλήτων. Η μεσοπρόθεσμη επιλογή αφορά τους συνδυασμένους κύκλους με ενσωματωμένη αεριοποίηση (IGCC) με απόδοση άνω του 45 % και πρόσθετη μείωση των ρύπων. Η μακροπρόθεσμη επιλογή συνίσταται στην ανάπτυξη της επόμενης γενιάς των IGCC (με απόδοση άνω του 50 %).Στο πλαίσιο του παρόντος προγράμματος, ως άνθρακας νοούνται όλα τα «στερεά καύσιμα» τα οποία περιέχουν άνθρακα. Ως «στερεά καύσιμα» νοούνται οι λιθάνθρακες, ο λιγνίτης, η τύρφη αλλά και τα βαρέα καύσιμα τα οποία παράγονται κατά τη διύλιση του πετρελαίου. Οι ενώσεις αυτές είναι δυνατόν να χρησιμοποιούνται χωριστά ή ύστερα από ανάμειξη με αστικά, βιομηχανικά ή γεωργικά απόβλητα ή βιομάζα, εφόσον οι παραγόμενες εκπομπές παραμένουν στο ίδιο επίπεδο και το μεγαλύτερο μέρος της ενέργειας παράγεται από τα στερεά καύσιμα. Επίσης περιλαμβάνονται οι μέθοδοι που επιδιώκουν τη συνέργεια ανάμεσα στα στερεά καύσιμα και το φυσικό αέριο.Τα έργα έρευνας και ανάπτυξης θα αφορούν:- την ανάπτυξη συνδυασμένων κύκλων με ενσωματωμένη αεριοποίηση και προηγμένες τεχνικές καύσης σε ατμοσφαιρική ή αυξημένη πίεση (κύκλοι υπερκρίσιμου ατμού ή συνδυασμένοι κύκλοι) για την αύξηση της απόδοσης και τη μείωση των ρύπων (στην πηγή ή στα καμιναέρια) συμπεριλαμβανομένου και του καθορισμού των θερμών αερίων και των νέων κύκλων,- την ανάπτυξη μεθόδων για συνδυασμένη αεριοποίηση (ή καύση) του άνθρακα και της βιομάζας ή των αστικών, των βιομηχανικών ή των γεωργικών αποβλήτων τα οποία επιφέρουν μείωση 10-20 % των εκπομπών CO2 (η δράση αυτή θα επαναληφθεί σε συνδυασμό με τις δράσεις της παραγράφου 2.5), καθώς και τον αυστηρό έλεγχο όλων των εκπομπών και των καταλοίπων. Θα καταβληθούν επίσης προσπάθειες σε συνεργασία με το πρόγραμμα του ΔΟΕ για το φαινόμενο του θερμοκηπίου για την ανάπτυξη και την εκτίμηση μεθόδων για τη σύλληψη και την αποθήκευση του CO2,- την έρευνα για τη χρήση υλικών υψηλών θερμοκρασιών στα προηγμένα συστήματα (αντί για την έρευνα που αφορά τα ίδια τα υλικά αυτά),- τη χρήση ηλεκτρικών στοιχείων καυσίμου, τα οποία χρησιμοποιούν αέριο προερχόμενο από στερεά καύσιμα που χρησιμοποιούνται στους συνδυασμένους κύκλους (χρησιμοποιώντας υπάρχοντα ηλεκτρικά στοιχεία, ενώ η σχετική Ε & ΤΑ αποτελεί αντικείμενο της παραγράφου 1.3).Η Ε & Α θα υλοποιηθεί με τη βοήθεια ολοκληρωμένων και στοχοθετημένων έργων. Σημαντικός στόχος είναι η δημιουργία ενός ευρωπαϊκού δικτύου αριστείας για να εξασφαλισθεί η αποτελεσματική εφαρμογή και χρήση των βέλτιστων διαθέσιμων τεχνολογιών στον τομέα του άνθρακα. Κατά την εφαρμογή του προγράμματος θα διεξαχθούν δραστηριότητες σε πλαίσιο συνεργασίας κυρίως με την Ανατολική Ευρώπη και την Κίνα.1.2. ΚαύσηΘα δρομολογηθεί δράση έρευνας γενικού χαρακτήρα με αντικείμενο την καύση, προκειμένου να επιτευχθεί απτή πρόοδος στην αποτελεσματικότητα των μεθόδων καύσης και στην περιστολή των προκαλούμενων από αυτήν εκπομπών. Μια τέτοια έρευνα ενέχει χαρακτήρα συγχρόνως πολυκλαδικό και θεμελιώδη, όπως μαρτυρούν τα επόμενα θέματα: βασική έρευνα για την εξακρίβωση των αιτίων σχηματισμού της ρύπανσης, εκπόνηση μοντέλων των μεθόδων και συστημάτων καύσης, ανάπτυξη διαγνωστικού εξοπλισμού, βελτίωση συστημάτων και κατεργασίας απορριπτόμενων αερίων, κ.λπ.Τα προς κάλυψη θέματα, με γενική θεώρηση, περιλαμβάνουν τους κινητήρες εσωτερικής καύσης, συμπεριλαμβανομένης της χρησιμοποίησης εναλλακτικών καυσίμων, τους αεριοστροβίλους, την καύση και αεριοποίηση άνθρακα και βιομάζας, τους


text: καυστήρες για εφαρμογές σε σταθερές εγκαταστάσεις στα κτίρια και τη βιομηχανία.Η ανωτέρω δράση θα διεξαχθεί σε συνεργασία με τους κυριότερους ευρωπαίους κατασκευαστές, εταιρείες πετρελαίου και χρήστες, για να εξασφαλιστεί η μεταφορά τεχνολογίας μεταξύ της κοινότητας των ερευνητών και των χρηστών. Θα λάβει επίσης υπόψη το πρόγραμμα Epefe (European Programme: Engines, Fuels, Emissions), το οποίο αναφέρεται στο σημείο 1.5. Το πρόγραμμα αυτό διεξάγεται από την Κοινότητα σε συνεργασία με τις ευρωπαϊκές ενώσεις στον τομέα του πετρελαίου και του αυτοκινήτου.1.3. Ηλεκτρικά στοιχεία καυσίμουΗ εργασία με αντικείμενο τα ηλεκτρικά στοιχεία καυσίμου (FC) θα εστιαστεί σε πλήρη συστήματα και πρωτότυπες εγκαταστάσεις για διάφορες εφαρμογές (ηλεκτροπαραγωγή, συμπαραγωγή, κινητήρες αυτοκινήτων, πλοίων και σιδηροδρόμων) 7 θα πραγματεύεται τα ακόλουθα δύο θέματα:- τις εφαρμογές σε σταθερές εγκαταστάσεις (ιδιαίτερα συμπαραγωγή στα κτίρια και τη βιομηχανία): ανάπτυξη συστημάτων στερεών οξειδίων (SOFC) ισχύος 200-400 kW και τετηγμένων ανθρακικών αλάτων, με στόχο να επιτευχθεί βαθμός απόδοσης 55 έως 60 %, προβλεπόμενο κόστος 1 500 Ecu/kW και περιστολή των εκπομπών NOx κατά 10 έως 100 φορές για τους αεριοστροβίλους και τους κινητήρες diesel αντιστοίχως. Για τη συμπαραγωγή στα κτίρια, θα αναπτυχθούν συστήματα βασιζόμενα σε στοιχεία καυσίμου SPFC (στερεών πολυμερών). Η τεχνολογία στοιχείων φωσφορικού οξέος, στερεών πολυμερών και τηγμένων ανθρακικών ενώσεων με σκοπό να διανοίξει την αγορά εφαρμογών στις σταθερές εγκαταστάσεις θα αποτελέσει αντικείμενο πειραματικών δράσεων που θα συνδυάζονται και με επίδειξη,- τους κινητήρες (ηλεκτρικούς) αυτοκινήτων: ανάπτυξη συστημάτων με στοιχεία καυσίμου τύπου τροφοδοτουμένων στερεών πολυμερών SPFC. Μακροπρόθεσμος στόχος είναι να επιτευχθεί βαθμός απόδοσης 45-50 %, κόστος 100-200 Ecu/kW και περιστολή των εκπομπών κατά 100 έως 1 000 φορές σε σύγκριση με τα συμβατικά συστήματα. Η εξελιξη αυτή σχετίζεται με τις προσπάθειες στον τομέα της Ε & Α για την παραγωγή καυσίμων όπως είναι το υδρογόνο ή η μεθανόλη. Οι οδικές μεταφορές (και ιδίως στα λεωφορεία, όπου είναι δυνατό να αποδειχθεί η οικονομικότητα με βάση το λόγο κόστους/ απόδοσης) και η συμπαραγωγή ηλεκτρισμού στα κτίρια ή τη βιομηχανία θα αποτελέσουν αντικείμενο πειραματικών δράσεων που θα συνδυάζονται και με επίδειξη.Προβλέπεται επίσης δραστηριότητα στήριξης για την ανάπτυξη καθαρών και υψηλού βαθμού αποδόσεως μεθόδων μετασχηματισμού φυσικού αερίου, μεθανόλης και βαρέων ελαίων (αναμορφωτές) ή άνθρακα (αεριοποίηση άνθρακα) προς υδρογόνο. Καίρια προβλήματα θα αποτελούν η ενοποίηση με το στοιχείο καυσίμου, η αριστοποίηση της ενεργειακής απόδοσης και των εκπεμπόμενων ρύπων για το πλήρες σύστημα και η αποβολή των υπολειπομένων ρύπων με διάφορες μεθόδους διαχωρισμού. Η επέκταση των ερευνητικών εργασιών με αντικείμενο τα στοιχεία καυσίμου στους ηλεκτρολύτες αναμένεται να οδηγήσει σε καθαρή και φθηνή παραγωγή υδρογόνου (ένας ηλεκτρολύτης είναι το αντίστροφο ενός στοιχείου καυσίμου και οι βασικές έρευνες παρουσιάζουν πολλές ομοιότητες). Η τεχνολογία των SOFC θα μπορούσε να οδηγήσει σε ηλεκτρολύτες υψηλής θερμοκρασίας που παράγουν ηλεκτρισμό με οικονομία 30-40 % έναντι των συμβατικών ηλεκτρολυτών. Όσο για τις προβλεπόμενες εργασίες για την ουσιώδη μείωση του κόστους των SPFC, πιθανώς να επιτρέψουν την απόκτηση πολύ φθηνών ηλεκτρολυτών του τύπου των στερεών πολυμερών 71.4. Αποθήκευση της ενέργειαςΗ αποθήκευση ενέργειας αποτελεί κοινή ανάγκη σε πολλούς τομείς, όπως οι μεταφορές, η εξίσωση των καμπυλών φόρτισης, οι ανανεώσιμες πηγές ενέργειας, οι ηλεκτρονικές συσκευές κ.λπ. Το πρόγραμμα θα επικεντρωθεί


text: στην αποθήκευση ηλεκτρισμού, ιδιαίτερα δε για τις μεταφορές (προς υποστήριξη των περιγραφόμενων στο κεφάλαιο 1.6 δραστηριοτήτων). Θα δοθεί έμφαση στις πλέον ελπιδοφόρες τεχνολογίες συσσωρευτών, όπως είναι οι συσσωρευτές πολυμερούς λιθίου ή οι συσσωρευτές νικελίου-μεταλλικών ενώσεων υδρογόνου για την αντικατάσταση των συσσωρευτών NiCd που περιέχουν τοξικές ουσίες. Θα μελετηθεί η δυνατότητα τυποποίησης των διαδικασιών δοκιμής των συσσωρευτών από δίκτυο κατασκευαστών οχημάτων και συσσωρευτών. Θα μελετηθούν και άλλα είδη αποθήκευσης, όπως στρόφαλοι, υπερσυμπυκνωτές και η αποθήκευση θερμότητας.1.5. Υδρογονάνθρακες και νέα καύσιμα για τις μεταφορέςΣτον τομέα αυτό θα δοθεί έμφαση στην ανάπτυξη καθαρών καυσίμων για τις μειταφορές, βελτιώνοντας το βαθμό απόδοσης των διεργασιών αναμόρφωσης. Η εργασία θα βαδίσει στον άξονα της καταλυτικής μετατροπής φυσικού αερίου προς υγρό καύσιμο (και προσθήκες καυσίμων) ανώτερης προστιθέμενης αξίας και δυναμένου να μεταφερθεί ευχερέστερα. Στο πλαίσιο αυτό θα εξετασθούν τα θέματα που συνδέονται με τις συνολικές κοινωνικοοικονομικές επιπτώσεις και την ασφάλεια της χρήσης εναλλακτικών καυσίμων, όπως το μεθάνιο.Με δεδομένη την αύξουσα ανάγκη ελαφρών προϊόντων και, ως εκ τούτου, μείωση της ζήτησης βαρέων ελαίων, θα συνεχιστούν οι προσπάθειες Ε & Α σε θέματα καταλυτικής μετατροπής των βαρέων κλασμάτων του πετρελαίου. Θα μελετηθεί επίσης η χρησιμοποίηση εναλλακτικών καυσίμων, συμπεριλαμβανομένου του υδρογόνου και μιγμάτων. Θα συνεχιστούν εργασίες για την καλύτερη κατανόηση των σχέσεων που υφίστανται μεταξύ της ποιότητας του καυσίμου, της τεχνολογίας των κινητήρων και της εκπομπής ρυπαινουσών ουσιών, και μάλιστα ιδίως στο πλαίσιο του έργου Erefe (Ευρωπαϊκό πρόγραμμα κινητήρων, καυσίμων και εκπομπών) που περιγράφεται στο σημείο 1.2.1.6. Αριστοποίηση της ενέργειας για τις αστικές συγκοινωνίεςΣτα τμήματα 1.2 και 1.5 εξετάζεται σειρά θεμάτων και δράσεων σχετικών με τις μεταφορές. Οι δραστηριότητες αυτές και ορισμένες από εκείνες που αφορούν άλλα τμήματα θα ενσωματωθούν σε σύντονη δράση με αντικείμενο τις αστικές συγκοινωνίες, σε στενή συνεργασία με τις δραστηριότητες ενοποίησης που αναπτύσσονται στο ειδικό προγράμμα «Έρευνα για μια ευρωπαϊκή πολιτική μεταφορών». Μια τέτοια δράση αναμένεται ότι θα συμβάλει στην εύρεση των τεχνικών λύσεων στα ειδικά προβλήματα των αστικών μεταφορών και στην παροχή στήριξης προβληματισμού και ανάλυσης για τις αποφάσεις που σχετίζονται με τον εν λόγω τομέα στο πλαίσιο της «διατηρήσιμης κινητικότητας», υπό άριστες συνθήκες ενεργειακής απόδοσης, περιβάλλοντος και κοινωνικής ευημερίας.Η έρευνα και ανάπτυξη θα αφορά την ενοποίηση συστημάτων αποθήκευσης, μετατροπής, μεταφοράς και διαχείρισης για οδηγούμενα και μη οχήματα. Θα περιλάβει τα συστήματα χημικής και κινητικής συσσώρευσης του ηλεκτρισμού, τους μεταλλάκτες ενέργειας, όπως τους κινητήρες εσωτερικής καύσης που χρησιμοποιούν πολλά είδη καυσίμων, τα στοιχεία καυσίμου και άλλες επινοήσεις υβριδικών συστημάτων.Υπό το ενεργειακό πρίσμα, για να επιτευχθεί ουσιώδης πρόοδος στους ερευνητικούς αυτούς τομείς, είναι ζωτικής σημασίας η εξέταση πληθώρας γενικών τεχνολογιών όπως η εκπόνηση μοντέλων και η προσομοίωση της καύσης, τα συστήματα ενεργειακής διαχείρισης με τη βοήθεια υπολογιστή, η ανάπτυξη εναλλακτικών τεχνολογιών συσσωρευτών, η βελτίωση συστημάτων μετάδοσης της κίνησης, τα αναπαραγωγικά συστήματα πέδησης και τα μοντέλα ενεργειακής κατανάλωσης και τοπικής ατμοσφαιρικής ρύπανσης.Η αριστοποίηση των υφισταμένων χωρητικοτήτων χρειάζεται επίσης την εφαρμογή των αποτελεσμάτων που λήφθηκαν στον τομέα της τηλεματικής, για τον έλεγχο και τη διαχείριση του κυκλοφοριακού φόρτου και των συστημάτων πληροφοριών με αντικείμενο τις μεταφορές. Τα αποτελέσματα των μελετών σκοπιμότητας θα επιτρέψουν την εξακρίβωση των τομέων εφαρμογής


text: στους οποίους θα ήταν καλύτερα προσαρμοσμένα τα διάφορα συστήματα ώθησης, την επαλήθευση των τεχνικών λύσεων, τον καθορισμό στρατηγικής για την έρευνα καθώς και τον καθορισμό έργων επίδειξης σε πραγματική κλίμακα σε συνδυασμό με τις δραστηριότητες στο πλαίσιο της φάσης της επίδειξης.Σημαντική θα είναι επίσης η διάδοση στο σύνολο της ευρωπαϊκής αγοράς των τεχνολογιών που έχουν δοκιμασθεί σε ορισμένα σημεία της Κοινότητας.1.7. Εξοικονόμηση ενέργειας στη βιομηχανία και τα κτίριαΟι μηχανισμοί που αποβλέπουν στη μεγαλύτερη εξοικονόμηση ενέργειας στους τομείς της βιομηχανίας και των κτιρίων δεν βασίζονται μόνο στις διάφορες τεχνολογίες αλλά εξαρτώνται και από μια σειρά εμποδίων και στρεβλώσεων κοινωνικού, οικονομικού ή νομικού χαρακτήρα ή από τη συμπεριφορά των καταναλωτών οι οποίοι πρέπει να γίνουν περισσότερο κατανοητοί. Επίσης οι τεχνολογικές έρευνες που αναφέρονται στη συνέχεια θα συνοδεύονται από έρευνες κοινωνικοοικονομικού χαρακτήρα στο πλαίσιο της δράσης για την υποστήριξη της στρατηγικής Ε & ΤΑ στον τομέα της ενέργειας, αλλά η οποία θα είναι δυνατόν να αποκτήσει μορφή ολοκληρωμένων έργων, υπό την ευρεία έννοια του όρου, δηλαδή έργων που συνδυάζουν τη δοκιμή στην πράξη των οικονομικών εργαλείων με τη χρήση νέων τεχνολογιών.Στον τομέα της βιομηχανίας, η Ε & Α θα αφορά έναν περιορισμένο αριθμό τεχνολογιών γενικής χρήσεως, οι οποίες έχουν πρωτεύουσα σημασία για την ενέργεια, το περιβάλλον και, σε ορισμένες περιπτώσεις, τους υδάτινους πόρους, όπως είναι για παράδειγμα η ολοκλήρωση διεργασίων ή ανάπτυξη νέων διεργασιών, οι εναλλάκτες θερμότητας (επικάθιση κ.λπ), οι διεργασίες διαχωρισμού, όπως είναι οι μεμβράνες, η εκχύλιση, η κρυστάλλωση, η προσρόφηση, η καύση υπό στάσιμες συνθήκες (βλέπε τμήμα 1.2), οι διεργασίες που χρησιμοποιούν την ηλιακή ενέργεια. Θα εξεταστούν επίσης έργα που αφορούν την αποδοτικότερη χρήση του ηλεκτρισμού. Θα εξεταστεί η γεωργική μηχανική με κριτήριο την ενεργειακή απόδοση και τη ρύπανση. Θα επιδιωχθεί με κάθε τρόπο η συμμετοχή της βιομηχανίας.Στον τομέα των κτιρίων, θα ευνοηθούν οι συστημικές προσεγγίσεις, οι οποίες θα εφαρμοσθούν σε στενό συσχετισμό με τις προσεγγίσεις που αφορούν τις ανανεώσιμες ενέργειες για τα κτίρια, οι οποίες αναφέρονται στο τμήμα 2.3. Από την άποψη της Ε & Α, οι προσεγγίσεις αυτές αποβλέπουν στην ορθολογική και οικονομική χρήση των καυσίμων και του ηλεκτρισμού. Περιλαμβάνουν έρευνες για το «έξυπνο σπίτι», τα συστήματα αντλιών θερμότητας κ.λπ. Προβλέπεται επίσης η διεξαγωγή εργασιών προκανονιστικού χαρακτήρα.Από την άλλη πλευρά, η Ε & ΤΑ αναμένεται ότι θα επιτρέψει την ανάπτυξη των ολοκληρωμένων ενεργειακών συστημάτων στους τομείς της βιομηχανίας, των κτιρίων και της γεωργίας και ιδιαίτερα τη συμπαραγωγή ηλεκτρισμού (συμπεριλαμβανομένων και των μικρών μονάδων συνδυασμένης παραγωγής θερμότητας/ηλεκτρισμού ισχύος μικρότερης από 10 kWe) και άλλων συστημάτων (συστημάτων εξοπλισμού στα οποία περιλαμβάνονται αεριοστρόβιλοι, ηλεκτρικά στοιχεία καυσίμου, κινητήρες ντίζελ, αντλίες θερμότητας, συσσωρευτές κ.λπ.). Ιδιαίτερη προσοχή θα πρέπει να δοθεί στην απόδοση των ολοκληρωμένων συστημάτων για την τελική χρήση του ηλεκτρισμού τόσο στη βιομηχανία όσο και στα κτίρια καθώς και στη βελτίωση των επιδόσεων στη μεταφορά, την διανομή και την αποθήκευση της ενέργειας. Έμφαση θα δοθεί στα έργα που αποβλέπουν στην επίδειξη των περισσότερο συμβατικών τεχνολογιών, ενώ η Ε & Α θα αφορά κυρίως ολοκληρωμένα έργα που χρησιμοποιούν προηγμένες τεχνολογίες. Θα αναλυθούν επίσης τα τεχνικά και άλλα εμπόδια στην αποκεντρωμένη παραγωγή ενέργειας.Οι δράσεις αυτές


text: θα ήταν δυνατόν να προσαρμοστούν ώστε να εφαρμοσθούν στις αναπτυσσόμενες χώρες, τις χώρες της Κεντρικής και Ανατολικής Ευρώπης και την KAK. Εξάλλου η επίδειξη θα λαμβάνει υπόψη αποτελέσματα και άλλων σχετικών προγραμμάτων Ε & ΤΑ.1.8. Έρευνες και παραγωγή υδρογονανθράκωνΟι δράσεις Ε & Α θα στρέφονται στα μεσοπρόθεσμα και μακροπρόθεσμα προβλήματα, προκειμένου να βελτιωθεί η εκμετάλλευση τόπων παραγωγής υδρογονανθράκων και να ενισχυθεί η τεχνολογική βάση της ευρωπαϊκής βιομηχανίας.Οι ερευνητικές εργασίες θα επικεντρωθούν:- στην ανάπτυξη αποτελεσματικών τεχνολογιών που οδηγούν στο βελτιωμένο χαρακτηρισμό και διαχείριση ταμιευτήρων και σε ακριβέστερη πρόβλεψη της παραγωγής από ταμιευτήρες υδρογονανθράκων,- στην ανάλυση ιζηματογενών λεκανών και την κατάρτιση τρισδιάστατων μοντέλων για την απόκτηση καλύτερης περιγραφής του σχηματισμού των λεκανών και της γεωλογικής ιστορικής εξέλιξής τους,- στην αναγνώριση γεωλογικών δομών βάθους, μικρών ή πολυπλοκότερων, με τη χρήση προηγμένων γεωχημικών και γεωφυσικών μεθόδων εξερεύνησης.Εξάλλου, προβλέπεται να διεξαχθεί μια ολοκληρωμένη δράση με αντικείμενο την έρευνα στον τομέα των γεωεπιστημών. Η δράση αυτή θα προσφέρει όχι μόνο τις απαραίτητες πληροφορίες για την αναζήτηση πετρελαίου αλλά θα επιτρέψει επίσης να βελτιωθεί σημαντικά η βάση των συνολικών γνώσεων οι οποίες θα χρησιμεύσουν σε άλλα ερευνητικά προγράμματα, όπως είναι τα προγράμματα για τη γεωθερμία ξηρού πετρώματος, την αποθήκευση των ραδιενεργών αποβλήτων, τις πρώτες ύλες ή την εκμετάλλευση του ενάλιου πλούτου.2. Ανανεώσιμες πηγές ενέργειαςΟι ανανεώσιμες πηγές ενέργειας, υπό τις νέες και σύγχρονες μορφές τους που ξεπερνούν την κλασική χρησιμοποίηση των υδατοπτώσεων και των καυσοξύλων, πόρρω απέχουν από του να έχουν εκμεταλλευτεί όλο το δυναμικό τους, επειδή υποφέρουν από έλλειψη ανάπτυξης. Και όμως, οι μορφές αυτές καθαρών και ενδογενών ενεργειών θεωρούνται ως οι καλύτερα προσαρμοσμένες για την καταπολέμηση του φαινομένου θερμοκηπίου και για να συμβάλλουν στην απώτερη ενεργειακή ασφάλεια. Υπό την ιδιότητά τους των πηγών τεχνολογικής καινοτομίας θα μπορούσαν να γεννήσουν νέες βιομηχανικές δραστηριότητες και θέσεις απασχόλησης σε όλα τα επίπεδα επαγγελματικών προσόντων, και μάλιστα στις μειονεκτικές περιφέρειες της Ευρώπης. Εξάλλου, ως εκ του αποκεντρωμένου χαρακτήρα τους, επιτρέπουν μεγαλύτερο άνοιγμα προς τους πολίτες.Στο πλαίσιο της διεθνούς συνεργασίας, οι ανανεώσιμες πηγές ενέργειας πρόκειται να διαδραματίσουν σοβαρό ρόλο για να αποτραπεί το ενδεχόμενο ο τρίτος κόσμος, που θα αποτελεί το μεγαλύτερο καταναλωτή ενέργειας, να καταστεί επίσης η μεγαλύτερη πηγή ρύπανσης. Υπό το διττό πρίσμα ποιότητα ζωής και κοινωνικές επιπτώσεις, οι ανανεώσιμες πηγές αναμένεται να καταστήσουν συντηρήσιμη τη μελλοντική αύξηση της ενεργειακής κατανάλωσης που αποτελεί βάση για κάθε οικονομική ανάπτυξη, με σεβασμό του περιβάλλοντος.Το παρόν πρόγραμμα στοχεύει σε μια νέα διάσταση των ανανεώσιμων πηγών ενέργειας που θα πρέπει να επιτρέψει την εκτεταμένη εισαγωγή των νέων αυτών πηγών στο ευρωπαϊκό ενεργειακό σύστημα. Για το σκοπό αυτό, θα εφαρμοστεί ενδεδειγμένη στρατηγική προκειμένου να συγκεντρωθούν οι προσπάθειες σε φιλόδοξους πλην όμως ρεαλιστικούς στόχους στον εγγύς και μεσαίο χρονικό ορίζοντα.Στο πλαίσιο αυτό η έμφαση θα δοθεί στην Ε & Α στο μέτρο που η τεχνολογία, εκτός από ορισμένες περιπτώσεις, βρίσκεται μακριά από τις απαιτήσεις της αγοράς. Οι δραστηριότητες Ε & Α θα επιδιώκουν στόχους επιστημονικής, τεχνολογικής και βιομηχανικής προτεραιότητας. Θα αποκατασταθεί η σχέση με τα μη τεχνολογικά μέσα, όπως είναι αυτά που συνδέονται με νομικά και διοικητικά εμπόδια: πράγματι, θα δοθεί ιδιαίτερη σημασία στην ανάλυση


text: των μέσων που είναι αναγκαία για την διάδοση των ανανεώσιμων μορφών ενέργειας στην κοινωνία. Η κοινωνικοοικομική έρευνα, ο σχεδιασμός και η κατάρτιση θα αποτελέσουν μέρος της ανάλυσης αυτής (στο πλαίσιο της δράσης για την υποστήριξη της στρατηγικής Ε & ΤΑ στον τομέα της ενέργειας).Οι δραστηριότητες που σχετίζονται με το κεφάλαιο αυτό θα υλοποιηθούν σε άμεσο συνδυασμό με τα θέματα του κεφαλαίου «βελτίωση της μετατροπής και χρησιμοποίησης της ενέργειας» (ειδικότερα καύση, αποθήκευση, ηλεκτρικά στοιχεία καυσίμου, εξοικονόμηση ενέργειας στα κτίρια), που παρουσιάζουν άμεσο ενδιαφέρον για να βοηθήσουν να επιτευχθούν οι τεχνικοί και οικονομικοί στόχοι που αφορούν την εισαγωγή και χρησιμοποίηση των ανανεωσίμων πηγών.Θα πρέπει να καταβληθούν χρηματοδοτικές προσπάθειες στους ακόλουθους τομείς προτεραιότητας.2.1. Προώθηση της ενσωμάτωσης στην τεχνολογία των ανανεώσιμων ενεργειώνΑυτή η νέα πρωτοβουλία αποβλέπει στη διευκόλυνση της ενσωμάτωσης των ανανεώσιμων μορφών ενέργειας από τεχνολογική άποψη, λαμβάνοντας υπόψη τις κοινωνικές και οικονομικές πτυχές.Οι ανανεώσιμες μορφές ενέργειας θα αποτελέσουν αντικείμενο, υπό πολύ διαφορετικές μορφές, κοινών δραστηριοτήτων που απευθύνονται σε όλες τις κοινωνικές ομάδες. Πολύπλευρες προσπάθειες θα πρέπει να καταβληθούν στο πλαίσιο των διαφόρων ενδιαφερομένων επαγγελματικών ομάδων, ερευνητών, βιομηχάνων και μελλοντικών χρηστών, ώστε να εξασφαλισθεί μια επιταχυνόμενη και όσο το δυνατόν ευρύτερη διάδοσή τους. Ιδιαίτερη έμφαση θα δοθεί στη χρησιμοποίηση ανανεώσιμων ενεργειών στα μελλοντικά ενεργειακά συστήματα, στις αγροτικές περιοχές και στα ολοκληρωμένα έργα μεγάλων διαστάσεων, όπως είναι η ανάπτυξη και η παραγωγή ηλεκτρισμού από ανανεώσιμες μορφές ενέργειας. Θα μελετηθούν εις βάθος οι επιπτώσεις των ανανεώσιμων μορφών ενέργειας στις περιοχές όπου προβλέπονται να αναπτυχθούν, δηλαδή κυρίως στις περιφέρειες και τις πόλεις, τη γεωργία και τη βιομηχανία, τα δίκτυα διανομής. Θα αναλυθούν επίσης οι επιπτώσεις στον κοινωνικό ιστό καθώς και άλλες πτυχές. Οι αναπτυξιακές συμφωνίες και τα προγράμματα ειδικών και κλαδικών δράσεων θα πρέπει να συνενωθούν σε «ένα μεγάλο δίκτυο για την ανάπτυξη των ανανεώσιμων μορφών ενέργειας». Το δίκτυο αυτό θα περιλαμβάνει, μεταξύ άλλων, θεματικά υποδίκτυα, τις κύριες ευρωπαϊκές επιχειρήσεις ηλεκτρισμού, γνωστούς αρχιτέκτονες και πολιτικούς μηχανικούς, ειδικευμένα κέντρα, πόλεις-πιλότους, περιφέρειες και νησιά.Η διάδοση στον τρίτο κόσμο και την Ανατολική Ευρώπη απαιτεί επίσης ειδική προσπάθεια ώστε να προσαρμοστούν οι τεχνολογίες, να προετοιμαστεί η μεταφορά τους και να υποστηριχθεί η ευρωπαϊκή βιομηχανία σε αυτές τις μελλοντικές αγορές εξαγωγών.2.2. Φωτοβολταϊκή ενέργειαΗ έμφαση θα δοθεί σε μια καθετοποιημένη προσέγγιση σε «τρεις φάσεις», η οποία συνίσταται κατ' αρχή στη διεξαγωγή ερευνών σχετικά με τα κρυσταλλικά ηλιακά στοιχεία ή τα στοιχεία λεπτού υμενίου, σε μια προσπάθεια στην οποία θα συμμετέχουν η βιομηχανία μαζί με τα πανεπιστημιακά και τα παραπανεπιστημακά εργαστήρια ερευνών.Στη συνέχεια, οι προσπάθειες θα στραφούν στην επιταχυνόμενη βιομηχανική εφαρμογή των στοιχείων και των συστοιχιών. Πρόκειται για μια νέα πρωτοβουλία του κοινοτικού προγράμματος, για την υποστήριξη της βιομηχανικής Ε & ΤΑ ιδιαίτερα στις ΜΜΕ, για θέματα που αφορούν την προανταγωνιστική ανάπτυξη τεχνολογίας, ευέλικτες βιομηχανικές διεργασίες και διεργασίες μαζικής παραγωγής.Τέλος, η ανάπτυξη και η επίδειξη πειραματικών φωτοβολταϊκών συστημάτων θα συνεχιστούν και θα επιταχυνθούν με σκοπό να μειωθεί το κόστος και να βελτιωθούν οι επιδόσεις και η αξιοπιστία των διατάξεων. Η δραστηριότητα που περιλαμβάνει τις δοκιμές και τις μετρήσεις των νέων φωτοβολταϊκών συστοιχιών και συστημάτων θα συνεχιστεί από το ΚΚΕρ με σκοπό τη συμμετοχή στην


text: κατάρτιση ευρωπαϊκών προτύπων και στη διατύπωση συστάσεων για τους κατασκευαστές και τους χρήστες. Το ΚΚΕρ, σε στενή συνεργασία με τα εργαστήρια στα κράτη μέλη, θα αναλάβει τη διεξαγωγή συμπληρωματικών δράσεων.2.3. ΚτίριαΗ προσέγγιση που αρμόζει καλύτερα στον παρόντα κλάδο είναι επίσης κάθετου τύπου και όσον αφορά Ε & Α θα πρόκειται κατά πρώτο για τη συνέχιση της προσπάθειας με αντικείμενο τα δομικά μέρη και τις διαδικασίες ενοποίησης των ενεργητικών, παθητικών ηλιακών συστημάτων, του φυσικού φωτισμού και των υπολοίπων παραμέτρων. Η έρευνα θα είναι προκανονιστικού τύπου και στραμμένη προς τις δυνατότητες τυποποίησης.Σε δεύτερο επίπεδο, θα συνεχιστούν οι προσπάθειες με αντικείμενο την ανάπτυξη πειραματικών κτιρίων με βασικό κριτήριο την επιτυχία του ενεγειακού, αισθητικού και αρχιτεκτονικού σχεδιασμού. Νέο σκέλος στο πλαίσιο αυτό θα είναι η ανάπτυξη του βιοκλιματικού περιβάλλοντος και η ενεργειακή ανακαίνιση υφισταμένων κτιρίων.Τέλος, θα αναπτυχθεί σύγχρονος πολεοδομικός σχεδιασμός σε αρμονία με τις ειδικές ανάγκες σε ενέργεια, την αρχιτεκτονική και την κοινωνική οργάνωση μιας νέας ενοποίησης της εργασίας, της ζωής και των ψυχαγωγικών δραστηριοτήτων στην πόλη. Η ανάπτυξη αυτή πρέπει να φθάσει στην προώθηση νέων πειραματικών συνοικιών που θα είναι καθαρές και θα εκπέμπουν ελάχιστους ρύπους. Το τελευταίο αυτό επίπεδο δραστηριοτήτων θα επιτελεστεί υπό τη μορφή της εναρμόνισης με τα δίκτυα πόλεων, περιφερειών, έμπειρων στα ηλιακά συστήματα πολεοδόμων και αρχιτεκτόνων.Οι ανωτέρω δράσεις θα διεξαχθούν κατά τρόπο συνεπή και συμπληρωματικό προς εκείνες σχετικά με την ορθολογική χρησιμοποίηση της ενέργειας στα κτίρια, οι οποίες αναφέρθηκαν στο τμήμα 1.7.2.4. Αιολικές γεννήτριεςΟι δραστηριότητες θα παρουσιάζουν κάθετη ολοκλήρωση ως ακολούθως: κατά πρώτο, θα αναπτυχθούν νέα υλικά και δομικά μέρη ιδίως τα πτερύγια δρομέων που είναι κατασκευασμένα από προηγμένα σύνθετα υλικά. Στη συνέχεια, αφού περατωθεί το πρόγραμμα ανάπτυξης της σημερινής γενεάς αιολικών γεννητριών, θα δρομολογηθεί πρόγραμμα ανάπτυξης ισχυρότερων αιολικών μηχανών νέας γενεάς, άνω του 1 έως 2 MW, που θα χρησιμοποιούν νέα υπερελαφρά πτερύγια και άλλα νέα δομικά μέρη. Δυνατή είναι επίσης η εξέταση αεριοστροβίλων εξαιρετικά προηγμένου σχεδιασμού και μικροτέρων διαστάσεων.Τέλος, το πρόγραμμα θα στοχεύει στην προώθηση εναλλακτικών τόπων εγκατάστασης και ιδιαίτερα στην «ανοικτή θάλασσα», σε περιοχές με σύνθετο ανάγλυφο και ζώνες με χαμηλότερη ένταση ανέμων.2.5. ΒιομάζαΑυτός ο τομέας παρουσιάζει ιδιαίτερο ενδιαφέρον για τις δράσεις Ε & Α και τους δεσμούς της με το περιβάλλον και την περιφερειακή και αγροτική ανάπτυξη. Μια ολοκληρωμένη προσέγγιση «βιομάζα-βιοενέργεια» είναι αναγκαία ώστε να εξασφαλιστεί η συνοχή και το νόημα των κοινοτικών δραστηριοτήτων ΕΑΕ που αφορούν το σύνολο του βιοενεργειακού κλάδου τόσο ως προς τις τεχνικές του όσο και ως προς τις μη τεχνικές του διαστάσεις (για παράδειγμα, περιλαμβάνονται: τα θέματα που αφορούν το ενεργειακό ισοζύγιο, όπως για παράδειγμα τα θέματα που αφορούν τη σχέση κόστους-απόδοσης, τις επιπτώσεις των δημοσίων πολιτικών κ.λπ.): συνδυασμένη παραγωγή και κατεργασία των γεωργικών πρώτων υλών, χρήση και μετατροπή των υλικών αυτών ώστε να χρησιμοποιηθούν για την παραγωγή ενέργειας.Αυτή η στρατηγική προσέγγιση θα διατυπωθεί από κοινού μαζί με τα προγράμματα AIR και Tepe. Το πρόγραμμα για την αγροτοβιομηχανική έρευνα θα επικεντρωθεί στην παραγωγή των πρώτων υλών, τη λογιστική και την κατεργασία, ενώ το πρόγραμμα για την ενέργεια στις εργασίες που σχετίζονται με τη μετατροπή και τη χρήση της στερεάς βιομάζας


text: και ειδικότερα στη χρήση νέων βασικών και γεωργικών ταχυαυξών φυτών ή αποβλήτων, τα οποία θα χρησιμεύσουν ως βάση για μια δεύτερη δραστηριότητα που θα αφορά τη μετατροπή σε υγρά, αέρια και στερεά καύσιμα ή απευθείας σε θερμότητα. Τα αστικά, γεωργικά, δασικά και βιομηχανικά απόβλητα θα εξεταστούν σε σχέση με τις δραστηριότητες που περιγράφονται στην παράγραφο 1.1.Εξάλλου θα αναπτυχθούν πειραματικά έργα και έργα επίδειξης, κυρίως για την αποκεντρωμένη ηλεκτροπαραγωγή με τη χρήση υψηλοτέρων επιδόσεων κινητήρων και στροβίλων.Παράλληλα θα συνεχιστεί η προσπάθεια με αντικείμενο την παραγωγή πυρολιγνινούχων ελαίων και τη μετατροπή τους σε προϊόντα που θα κυκλοφορήσουν στην αγορά καυσίμων.2.6. Γεωθερμική ενέργειαΗ έρευνα και ανάπτυξη που απομένει προς πραγμάτευση στον επίμαχο τομέα και που αξίζει να τύχει συνεχούς προσπάθειας σε ευρωπαϊκή κλίμακα είναι εκείνη των ξηρών και θερμών πετρωμάτων. Για το σκέλος αυτό η δράση θα συνίσταται στην υποστήριξη ενός και μόνου πειραματικού ευρωπαϊκού έργου που σε μετέπειτα στάδιο θα προσφέρει τις βάσεις για ένα πρωτότυπο επίδειξης. Οι δραστηριότητες που αφορούν την κλασική γεωθερμική ενέργεια εντάσσονται στη φάση της επίδειξης.2.7. Λοιπές επιλογέςΘα ήταν δυνατόν να αναληφθούν εναρμονισμένες δράσεις με αντικείμενο διάφορες ομάδες ανανεώσιμων πηγών ενέργειας που ευρίσκονται σε ποικίλο στάδιο ανάπτυξης. Πρόκειται για την ενέργεια των κυμάτων, της παλίρροιας, τις μικρές υδατοπτώσεις, την ηλιακή θερμοδυναμική ενέργεια, την καθαρή παραγωγή και χρήση υδρογόνου και άλλες πηγές. Πρόκειται επίσης να εξεταστούν τεχνολογίες που συνδέονται με τις ανανεώσιμες πηγές ενέργειας και κυρίως οι διατάξεις αποθήκευσης ηλεκτρικής ή θερμικής ενέργειας.Β. ΕΠΙΔΕΙΞΗ (όπου συμπεριλαμβάνεται και η διάδοση και η αξιοποίηση)Οι δραστηριότητες επίδειξης, οι οποίες περιλαμβάνουν και τη διάδοση και την αξιοποίηση, θα κινηθούν σε τρεις άξονες: ορθολογική χρησιμοποίηση της ενέργειας, ανανεώσιμες πηγές ενέργειας και ορυκτά καύσιμα.1. Ορθολογική χρήση της ενέργειαςΗ ορθολογική χρήση της ενέργειας καλύπτει δράσεις που αφορούν την ενεργειακή απόδοση στην πλευρά της ζήτησης του ενεργειακού τομέα. Η μείωση της ενεργειακής κατανάλωσης και η προώθηση στην αγορά καινοτόμων αποδοτικών και καθαρών τεχνολογιών είναι ζωτικής σημασίας για να μειωθεί η εξάρτηση από τις εισαγωγές ενεργειακών προϊόντων και για να μειωθούν οι επιπτώσεις από τη χρήση της ενέργειας στο περιβάλλον.Εκτός από τις ειδικές δραστηριότητες που αφορούν την επίδειξη, θα ακολουθηθεί μια ολοκληρωμένη προσέγγιση για την εφαρμογή νέων και αποδοτικών τεχνολογιών σε τομείς όπως είναι τα κτίρια, η βιομηχανία και οι μεταφορές. Οι μεταφορές είναι ο τομέας με τη μεγαλύτερη αύξηση στην ενεργειακή ζήτηση: Για το λόγο αυτό ιδιαίτερη προσοχή θα δοθεί στο σύστημα ενέργεια-μεταφορές.Οι κοινοτικές δραστηριότητες στον τομέα αυτόν θα καλύπτουν τέσσερις τομείς:- ενεργειακή απόδοση στα κτίρια,- ενεργειακή απόδοση στη βιομηχανία,- ενεργειακή βιομηχανία, ηλεκτρισμός και θερμότητα,- μεταφορές και αστική υποδομή.1.1. Ενεργειακή απόδοση στα κτίριαΟ στόχος είναι να επιτευχθεί σημαντική μείωση τόσο στην ενεργειακή κατανάλωση όσο και στις εκπομπές CO2 και άλλων ατμοσφαιρικών ρύπων στα νέα μεγάλα κτιριακά συγκροτήματα στον τομέα της κατοικίας καθώς και στον εμπορικό και τον δημόσιο τομέα με τεχνικές και οικονομικές βελτιώσεις, αποτελεσματική διαχείριση και συστήματα ελέγχου.Οι δραστηριότητες θα αφορούν το σχεδιασμό συστημάτων με χαμηλή κατανάλωση ενέργειας, τα βελτιστοποιημένα υλικά και κατασκευαστικά μέρη, την ολοκληρωμένη διαχείριση της θέρμανσης, του κλιματισμού και της ηλεκτρικής κατανάλωσης και βελτιστοποιημένες ηλεκτρικές συσκευές και συσκευές εναλλασσόμενου ρεύματος υψηλής τάσεως καθώς


text: και τη χρήση συστημάτων ανανεώσιμων μορφών ενέργειας, όπου αυτό είναι δυνατό.Οι δραστηριότητες καλύπτουν επίσης τον επανεξοπλισμό μεγάλων εμπορικών και δημοσίων κτιρίων και συγκροτημάτων κατοικιών. Προτίμηση θα δοθεί σε τυποποιημένα κατασκευαστικά μέρη και δομοστοιχεία και ειδική έμφαση στα ολοκληρωμένα αρχιτεκτονικά συστήματα.1.2. Ενεργειακή απόδοση στη βιομηχανίαΟ στόχος είναι να μειωθεί η ενεργειακή κατανάλωση ανά μονάδα παραγωγής ή να αυξηθεί η παραγωγικότητα για μια δεδομένη ενεργειακή κατανάλωση, ώστε να αυξηθεί η ανταγωνιστικότητα των ευρωπαϊκών βιομηχανιών ή η παραγωγή νέων προϊόντων.Οι δράσεις θα καλύπτουν την επίδειξη καινοτόμων τεχνολογιών για τη βελτίωση ή την υποκατάσταση παραγωγικών διεργασιών, με σκοπό να επιτευχθεί σημαντική μείωση της ενεργειακής κατανάλωσης κατά μονάδα προϊόντος και πληρέστερη αξιοποίηση των καταλοίπων ή της πλεονάζουσας θερμότητας, ώστε να περιορισθεί ή να αποφευχθεί η αύξηση της ενεργειακής κατανάλωσης λόγω της εφαρμογής μέτρων περιβαλλοντικής προστασίας.1.3. Ενεργειακή βιομηχανία, ηλεκτρισμός και θερμότηταΟ στόχος είναι να αυξηθεί η απόδοση τόσο στη μετατροπή πρωτογενών μορφών ενέργειας σε θερμότητα ή/και ηλεκτρισμό όσο και στη μεταφορά και τη διανομή της χρήσιμης ενέργειας.Οι δραστηριότητες θα καλύπτουν την επίδειξη νέων κύκλων παραγωγής, ενεργειακά αποδοτικότερων μεθόδων διαχείρισης των δικτύων μεταφοράς, διανομής και αποθήκευσης της ενέργειας, και βελτίωση των συστημάτων συμπύκνωσης.1.4. Μεταφορές και αστική υποδομήΟ στόχος είναι η σημαντική βελτίωση της γενικής ενεργειακής απόδοσης των συστημάτων δημοσίων συγκοινωνιών, της συνοχής στη διαχείριση των μεταφορών και η μεγαλύτερη συνειδητοποίηση του κοινού.Οι δράσεις θα περιλαμβάνουν τη διαχείριση της κυκλοφορίας και τεχνικές ελέγχου, που περιλαμβάνουν προηγμένα συστήματα παροχής πληροφοριών στους χρήστες, βελτιωμένη υποδομή συνδυασμένων συγκοινωνιακών μέσων, επαρκή συγκοινωνιακά μέσα στις αστικές περιοχές και συμπληρωματικά μέτρα ώστε να προωθηθεί η προτίμηση των δημοσίων συγκοινωνιών έναντι των ιδιωτικών μέσων. Θα υπάρξουν επίσης δραστηριότητες που θα καλύπτουν τη βελτίωση της ενεργειακής απόδοσης νέων κινητήρων οχημάτων που χρησιμοποιούν εναλλακτικά ή κλασικά καύσιμα.2. Ανανεώσιμες μορφές ενέργειαςΟι ανανεώσιμες μορφές ενέργειας, οι οποίες με τη νέα και σύγχρονη μορφή τους δεν περιορίζονται στις κλασικές χρήσης της υδραυλικής ενέργειας και της χρήσης των καυσόξυλων για τη θέρμανση, δεν έχουν αναπτυχθεί επαρκώς με αποτέλεσμα να μην έχει αξιοποιηθεί πλήρως το δυναμικό τους.Ωστόσο, αυτές οι καθαρές και εγχώριες ενεργειακές πηγές είναι κατάλληλες τόσο για την καταπολέμηση του φαινομένου του θερμοκηπίου όσο και για τη βελτίωση της ενεργειακής ασφάλειας μακροπρόθεσμα. Ως πηγές τεχνολογικής καινοτομίας, αναμένεται ότι θα αποτελέσουν έναυσμα για μια νέα βιομηχανική δραστηριότητα και νέες θέσεις εργασίας σε όλα τα επίπεδα, ιδιαίτερα στις λιγότερο ευνοημένες περιοχές της Ευρώπης. Επίσης, λόγω του αποκεντρωμένου χαρακτήρα τους είναι περισσότερο βατές για τον μη ειδικό. Στο πλαίσιο της διεθνούς συνεργασίας, οι ανανεώσιμες μορφές ενεργείας, θα παίξουν σημαντικό ρόλο, ώστε ο τρίτος κόσμος, ο οποίος θα εξελιχθεί στον μεγαλύτερο καταναλωτή ενέργειας, δεν θα προκαλεί και τη μεγαλύτερη ρύπανση. Από την άποψη της ποιότητας ζωής και των κοινωνικών επιπτώσεων, οι ανανεώσιμες πηγές ενέργειας είναι οι μόνες πηγές οι οποίες θα επιτρέψουν στο μέλλον μια αύξηση της ενεργειακής κατανάλωσης που θα βασίζεται σε συνολική οικονομική ανάπτυξη και στο σεβασμό του περιβάλλοντος.Το παρόν πρόγραμμα προβλέπει μια νέα διάσταση για τις ανανεώσιμες μορφές ενέργειας η οποία θα επιτρέψει τη χρησιμοποίηση των νέων πηγών σε σημαντική κλίμακα στο ευρωπαϊκό ενεργειακό σύστημα. Για το σκοπό αυτο, θα υιοθετηθεί μια


text: στρατηγική που θα επιτρέψει να επικεντρωθούν οι προσπάθειες σε φιλόδοξους αλλά ρεαλιστικούς βραχυπρόθεσμους και μεσοπρόθεσμους στόχους.Η ενσωμάτωση του τρίτου κόσμου και της Ανατολικής Ευρώπης θα απαιτήσει επίσης ιδιαίτερη προσπάθεια για την προσαρμογή των τεχνολογιών, τη μεταφορά τους και την υποστήριξη της ευρωπαϊκής βιομηχανίας στις αγορές εξαγωγών που θα δημιουργηθούν.Στο πλαίσιο αυτό, η έμφαση θα δοθεί σε στοχοθετημένα έργα επίδειξης που θα αποβλέπουν στην επίτευξη σημαντικών βραχυπρόθεσμων και μεσοπρόθεσμων ενεργειακών στόχων.Οι δράσεις που αφορούν την επίδειξη ανανεώσιμων μορφών ενέργειας θα καλύπτουν όλες τις ανανεώσιμες ενεργειακές πηγές, σε συνδυασμό, κατά περίπτωση με άλλες κοινοτικές δράσεις, ώστε να τονωθεί η αγορά και να επιτευχθούν οι ενεργειακοί στόχοι που έχουν συμφωνηθεί.Έτσι, οι δραστηριότητες που σχετίζονται με το κεφάλαιο αυτό θα γίνουν με απευθείας συνεργασία με τα θέματα του κεφαλαίου «Βελτίωση της μετατροπής» και «της ορθολογικής χρήσης της ενέργειας» (ειδικότερα της απο κοινού καύσης και παραγωγής ηλεκτρισμού και θερμότητας, αποθήκευση, στοιχεία καυσίμου, ενεργειακή αποδοτικότητα στα κτίρια), που παρουσιάζουν άμεσο ενδιαφέρον για να βοηθήσουν να επιτευχθούν οι τεχνικοί και οικονομικοί στόχοι που αφορούν την εισαγωγή και χρήση των ανανεωσίμων πηγών ενέργειας.Οι χρηματοδοτικές ενισχύσεις θα επικεντρωθούν στους ακόλουθους τομείς προτεραιότητας:- ενέργεια από βιομάζα και απόβλητα,- ηλιακή ενέργεια,- αιολική ενέργεια,- υδροηλεκτρική ενέργεια,- γεωθερμική ενέργεια.2.1. Ενέργεια από βιομάζα και απόβληταΟ στόχος είναι να μειωθούν οι επικίνδυνες εκπομπές και το κόστος της ηλεκτροπαραγωγής, να βελτιωθεί η αξιοπιστία, να προωθηθεί η ευρύτερη χρήση νέων τεχνολογιών, να βελτιωθεί η εφαρμογή και η ενσωμάτωση των τεχνολογιών αυτών, να αυξηθεί η ανταγωνιστικότητά τους και να μειωθεί το κόστος τους.Οι δραστηριότητες που αφορούν την επίδειξη θα επικεντρωθούν στην παραγωγή ενέργειας από καύσιμα στερεάς βιομάζας, την παραγωγή, την υποκατάσταση ή/και την εξοικονόμηση ενέργειας από αστικά, βιομηχανικά, γεωργικά, ζωικά και δασικά απόβλητα, καθώς και τη μείωση του κόστους στο οποίο προσφέρεται η ενέργεια που παράγεται από βιομάζα.2.2. Ηλιακή ενέργεια2.2.1. Φωτοβολταϊκά συστήματαΟι δραστηριότητες θα καλύπτουν κυρίως τη μεγάλης κλίμακας εμπορία αυτόνομων φωτοβολταϊκών συστημάτων για χρήσεις σε απομακρυσμένες περιοχές και φωτοβολταϊκών συστημάτων που θα συνδέονται με το δίκτυο. Στις δραστηριότητες αυτές θα συμμετέχουν οι επιχειρήσεις ηλεκτρισμού και άλλοι νευραλγικοί φορείς.2.2.2. Θερμικές εφαρμογέςΟι δραστηριότητες θα καλύπτουν την παραγωγή μεγάλων ποσοτήτων ζεστού νερού (ή άλλων υγρών) για τη θέρμανση ή/και τον κλιματισμό και την παραγωγή μεγάλων ποσοτήτων θερμού αέρα που θα χρησιμεύει στον εξαερισμό ή την ξήρανση.2.3. Αιολική ενέργειαΟι δραστηριότητες θα επικεντρωθούν στην επίδειξη τεχνολογιών οι οποίες βελτιώνουν τις επιδόσεις, την απόδοση, την αξιοπιστία και μειώνουν το κόστος. Η μέγιστη εκμετάλλευση του αιολικού δυναμικού θα επιτευχθεί με τη μεγαλύτερη δυνατή εφαρμογή αεριοστροβίλων μέσου μεγέθους, αιολικών πάρκων στην ανοικτή θάλασσα, μηχανών σχεδιασμένων ειδικά για χαμηλό αιολικό δυναμικό, χρησιμοποίηση σε μεμονωμένες εγκαταστάσεις ή σε αιολικά πάρκα γενητριών μεγαλύτερης ισχύος (> 1MW).2.4. Υδροηλεκτρική ενέργειαΟι δραστηριότητες θα καλύπτουν τη μελέτη και την κατασκευή, τα υλικά ή τις μεθόδους λειτουργίας και ελέγχου των νέων τεχνολογιών. Θα προωθηθούν επίσης οι πρωτοβουλίες της βιομηχανίας για την παραγωγή αξιόπιστου και ανταγωνιστικού τυποποιημένου εξοπλισμού υψηλής ποιότητας και για την τελειοποίηση απλών, αξιόπιστων και φθηνών τεχνικών προσαρμοσμένων ιδιαίτερα στις αγορές και στις ανάγκες των λιγότερο ανεπτυγμένων χωρών. Θα καλύπτεται επίσης η αποκατάσταση ή ο εξοπλισμός εγκαταλειμμένων εγκαταστάσεων ή εγκαταστάσεων των οποίων